Baabano abeesowoddeyo okusikira esswaga lya Ssemwanga\nNg’oggyeko okuvuga mmotoka ez’ebbeeyi, okukasuka ssente n’okucakaza abantu ssaako okubagabula omwenge mu bbaala ez’enjawulo buli lw’ayingirawo, Ssemwanga abadde aleetawo ebbugumu n’okuvuganya okw’amaanyi mu bavubuka abalya obulamu era bangi babadde bamwepikira okumumenyawo.\nOKUFA kw’omugagga Ivan Ssemwanga kulese Bannayuganda\nnaddala abadigize n’abanyumirwa obulamu bw’okulya esswagga n’okutuusa kati beebuuza omuntu agenda okumuddira mu bigere.\nSsemwanga w’afiiridde nga bangi bamukazizzako lya kabaka w’okulya esswagga mu ggwanga olw’obubadi n’ebintu ebirala by’azze akola omuli okumansa ssente ebimuwadde ettuttumu\nEmbeera eno esinga kweyoleeka mu biseera bya December nga bankubakyeyo (abasama) bayingiddewo.\nBaleeta mmotoka ez’ebbeeyi mwe batambulira, okutegeka obubaga obw’okumu kumu kwe balagira ssente.\nEmbeera eno yeeyolese ne mu kuziika e Nakaliro mu Kayunga abantu abamu bwe baavudde ku ky’okukungubaga ne badda mu kwebuuza abagagga n’abantu abalala be basuubira okuba ne ssente baddire Ssemwanga mu bigere mu kumansa ssente.\nBino we bibeereddewo nga waliwo n’abamu ku bavubuka abavuddeyo abeepika nga buli omu agamba y’ayagala okudda mu kifo ky’omugenzi era abamu baliko n’obubadi bwe batandise okukola mu mbeera ey’okulaga esswagga.\nAbas inga b’e South Africa Bangi ku bavubuka bano bakolera South Africa era bagamba nti tebayinza kukkiriza muntu kuva mu nsi endala okudda mu bigere bya Ssemwanga.\nBagamba nti ng’oggyeko okulya obulamu, Ssemwanga akoze nnyo okukyusa n’okusitula erinnya lya Bannayuganda abakolera e South Africa era w’afiiridde ng’abatadde ku maapu.\n“Edda nga bw’oyogera nti okolera South ng’abantu bakuyita musawo wa kinnansi naye kati Bannayuganda abakolera e South Africa batumanyi ng’abagagga era mu December bwe tukungaana\nn’abakolera mu mawanga amalala tubabuutikira naye kino kyonna kivudde ku bulamu n’ebintu Ssemwanga by’abadde akola,’’ Moses Kibombo mukwano gw’omugenzi nga naye akolera South\nAfrica bwe yagambye.\nAbamu ku bavubuka abaagala okudda mu kifo kya Ssemwanga n’ebibakwatako.\nAmannya ge amatuufu ye Bahat Lubega mutabani wa Yunisi Ssebyala mu Ndeeba wano mu Uganda ng’abeera n’e Bulenga gy’alina amaka.\nOno yeewuunyisiza abantu abaamulabye mu kusaba okw’okwebaza emirimu gy’omugenzi bwe yapangisizza mmotoka y’ekika kya Limozin mwe yatambulidde ng’ataddeko ekigambo ‘Don Bahat’.\nOno akolera South Africa ne Zambia era alina kkampuni ezimba amayumba eya Donz Events and Construction ne bizinensi endala eya Donz Supermaket mu mawanga gano gombi.\nokudda mu bigere by’omugenzi na lwaki yettanira ebintu by’esswaga, yazzemu nti “lwakuba mwe muliyita sswagga naye ffe obwo bwe bulamu bwe tubeeramu ebweru ate ekikwatagana ne ssente nzirina awakana lindirira December ojja kukakasa kuba nnina okutwala mu maaso esswaga lya Ssemwanga.”\nOno amannya ge amatuufu ye David Asiimwe abeera Cape Town, Gordons Bay ate wano mu ggwanga asula Ntinda mu ministers village ng’azaalibwa Itendero mu Shema disitulikiti.\nE South Africa alina kkampuni ya Itindero Boys General Trading etunda n’okupangisa mmotoka ez’ebbeeyi nga n’abasinga okuzipangisa be bayimbi n’abazannyi ba firimu abazikozesa mu ntambi zaabwe.\nAkolera ne mu mawanga amalala okuli; Malawi, Namibia ne Botswana. “Ssente nzirina lwakuba mbadde sirabika nnyo mu bintu bya sswagga wano mu ggwanga naye ab’e Cape Town oba SK Mbuga basobola okukubuulira.\nSsemwanga w’avudde sirabawo ayinza kumuddira mu bigere okuggyako nze”\nMu lumbe e Muyenga yatambudde n’abawala babiri era omu obwedda y’amukwatira essimu ng’ayogera.\nAlina amayumba g’abapangisa e Seeta, Kira ne Bunnamwaya awamu ne ffaamu e Mbarara.\nAmannya ge mu bujjuvu ye James Muyanja alina oluganda ku Ssemwanga era mu kuziika e Kayunga omu ku baabadde ba MC, Issa Musoke yamwanjudde ng’azze mu kifo kya Ivan nga ye\nyakulembeddemu ne banne okuyiwa omwenge ogw’ebbeeyi mu ntaana n’okumansamu ssente.\nKigambibwa omugenzi ye yamulaga ekkubo erikola ssente. Abeera Johannesburg mu South Africa era eno akolerayo emirimu egy’enjawulo.\nAlina amasomero okuli n’agayigiriza abantu okuvuga mmotoka. Wano mu ggwanga asula Muyenga.\nOno ye mumyuka w’omugenzi ku kifo ky’abaddeko ekya pulezidenti wa Bannayuganda ababeera e South Africa.\nSsemwanga abadde ng’oma nnene naddala ebintu by’abadde akola mu bulamu buno obw’okulya esswanga era simanyi oba ku ffe waliwo ayinza okutuuka mu bigere bye.\nBw’oyogera ku ssente zo tuzirina naye omutima okuzisaasaanya nga Ssemwanga bw’abadde akikola sikiwa nti kuffe waliwo agulina naye nze nga Ssekyanja wadde sigenda kutuukiriza ddala ebyo Ssemwanga by’abadde akolera abadigize mbasuubiza okubanaazako amaziga g’omugenzi.\nGitawo ne Meddie Ssentongo\nBano mu 2015 baakola ekibiina kya ‘The Money team Africa’ (TMT) okuvuganya ekya Rich Gang ekya Ssemwanga kyokka ne balemererwa okumumenyawo kati bagamba nti kye kiseera okudda ku maapu era bagenda kufuba okutumbula obulamu omugenzi bwabadde atambuliramu.\n“Ssemwanga y’abadde akulembera mu kumansa ssente n’oddako Meddie na Gitawo. W’atali kitegeeza nti kati ffe abaliko.” Meddi bwe yagambye.\nKibi Ssemwanga muganda waffe era mukwano gwaffe yatugenzeeko kuba bwe tubadde tweyagalira mu bulamu buno.\nW’atali tetusobola kugamba nti ensi ekomye awo okuggyako okugenda maaso n’okukola ebyo by’abadde akola. Eno ensi y’okulya\nobulamu tugenda kugitambuza.\nNzikiriza Ssemwana y’abadde asinga mu kintu kino kuba akikoledde ebbanga. Kati ndi mu Amerika situdde wabula nkola ssente era mu\nDecember ‘nyingirawo’ kuzimansa era nteekateeka n’okukolayo obubaga njagala kuvuganya n’abasajja okulaba nga nze adda Ssemwanga w’avudde.\nOno bwe babadde bakulira ekibiina kya Rich Gang ne Ssemwanga era ku lwa bammemba abalala agamba amanyi ekitiibwa kya Rich Gang kirina okusigalawo wadde baviiriddwaako Ssemwanga.\nNze nsomesa kukola ss ente-SK Mbuga\nSulayimaani Kabangala Mbuga bwe yatuuse e Kayunga abantu bwe\nbaamaze okumusaasira okuviibwako mukwano gwe Ssemwanga abamu kwe kumugamba nti ssebo kati ggwe gwetusigazza okutuwa ku ssente abalala babeera mu bya ‘kwesudiya’.\nWabula Mbuga bwe yabuuziddwa ku nsonga eno yagambye nti ye obulamu bw’esswagga n’okusula mu bbaala ng’acakaza abantu tebumukolera kati yadda mu kya bamusigansimbi ng’atandikawo\nbizinensi n’okuteekawo eby’obugagga ebitali bimu era mwetegefu okusomesa n’okuyamba kw’abo abaagala okuyiga okukola ssente so ssi kuzimansa.\nAmannya ge amatuufu ye Moses Nkoyooyo ng’abasinga bamumanyi nga Micky. Ono naye mugagga era alina amakampuni agawerako okuli; Njako Auto, Njako land & Property Developers, Njako Tour & Travels, Njako Financial Services n’enddala.\nMu kuziika Ssemwanga ye yakoze ku by’okunywa obwedda ebigabulwa abakozi be.\nYacamudde nnyo abantu obwedda abamulaba abamu ne batuuka n’okumusaba nti olw’omutima omugabi gw’alina nga ogw’omugenzi lwaki tadda mu kifo kye.\nKyokka bwe yabuuziddwa yagambye nti obulamu bwe bwanjawulo era ebiseera ebisinga abeera mu kuddukanya bizinesi ze.\nEbifudde Ssemwanga ow’enjawulo mu sswagga\nMu 2012 yaleeta emmotoka ekika kya Lamb n’akkakkanya abaali batandise okumwelijjako\nOkutikka abantu ku mmeeri n’abacakaza ku bwereere.\nOkukasuka ssente mu bbaala ez’enjawulo abantu ne balonda.\nOkulaga bandali za ssente mu ddoola ng’olumu\nalaga nti yeebaka nazo\nnaddala abadigize n’abanyumirwa obulamu\nbw’okulya esswagga n’okutuusa kati beebuuza\nomuntu agenda okumuddira mu bigere.\nSsemwanga w’afiiridde nga bangi bamukazizzako\nlya kabaka w’okulya esswagga mu ggwanga\nolw’obubadi n’ebintu ebirala by’azze akola\nomuli okumansa ssente ebimuwadde ettuttumu\nNg’oggyeko okuvuga mmotoka ez’ebbeeyi,\nokukasuka ssente n’okucakaza abantu ssaako\nokubagabula omwenge mu bbaala ez’enjawulo buli\nlw’ayingirawo, Ssemwanga abadde aleetawo ebbugumu\nn’okuvuganya okw’amaanyi mu bavubuka\nabalya obulamu era bangi babadde bamwepikira\nokumumenyawo. Embeera eno esinga kweyoleeka\nmu biseera bya December nga bankubakyeyo\nBaleeta mmotoka ez’ebbeeyi mwe batambulira,\nokutegeka obubaga obw’okumu kumu kwe balagira\nEmbeera eno yeeyolese ne mu kuziika e Nakaliro\nmu Kayunga abantu abamu bwe baavudde\nku ky’okukungubaga ne badda mu kwebuuza\nabagagga n’abantu abalala be basuubira okuba ne\nssente baddire Ssemwanga mu bigere mu kumansa\nBino we bibeereddewo nga waliwo n’abamu ku\nbavubuka abavuddeyo abeepika nga buli omu\nagamba y’ayagala okudda mu kifo ky’omugenzi era\nabamu baliko n’obubadi bwe batandise okukola mu\nmbeera ey’okulaga esswagga.\nAbas inga b’e South Africa\nBangi ku bavubuka bano bakolera South Africa\nera bagamba nti tebayinza kukkiriza muntu kuva\nmu nsi endala okudda mu bigere bya Ssemwanga.\nBagamba nti ng’oggyeko okulya obulamu, Ssemwanga\nakoze nnyo okukyusa n’okusitula erinnya\nlya Bannayuganda abakolera e South Africa era\nw’afiiridde ng’abatadde ku maapu.\n“Edda nga bw’oyogera nti okolera South\nng’abantu bakuyita musawo wa kinnansi naye kati\nBannayuganda abakolera e South Africa batumanyi\nng’abagagga era mu December bwe tukuhhaana\nn’abakolera mu mawanga amalala tubabuutikira\nnaye kino kyonna kivudde ku bulamu n’ebintu\nSsemwanga by’abadde akola,’’ Moses Kibombo\nmukwano gw’omugenzi nga naye akolera South\nAbamu ku bavubuka abaagala okudda mu\nkifo kya Ssemwanga n’ebibakwatako.\nAmannya ge amatuufu ye Bahat Lubega mutabani\nwa Yunisi Ssebyala mu Ndeeba wano mu Uganda\nng’abeera n’e Bulenga gy’alina amaka.\nOno yeewuunyisiza abantu abaamulabye mu\nkusaba okw’okwebaza emirimu gy’omugenzi bwe\nyapangisizza mmotoka y’ekika kya Limozin mwe\nyatambulidde ng’ataddeko ekigambo ‘Don Bahat’.\nOno akolera South Africa ne Zambia era alina\nkkampuni ezimba amayumba eya Donz Events ne\nbizinensi endala eya Donz Supermaket mu mawanga\ngano gombi. Bwe yabuuziddwa oba anaasobola\nokudda mu bigere by’omugenzi na lwaki\nyettanira ebintu by’esswaga, yazzemu nti “lwakuba\nmwe muliyita sswagga naye ffe obwo bwe bulamu\nbwe tubeeramu ebweru ate ekikwatagana ne ssente\nnzirina awakana lindirira December ojja kukakasa\nkuba nnina okutwala mu maaso esswaga lya Ssemwanga.”\nOno amannya ge amatuufu ye David Asiimwe\nabeera Cape Town, Gordons Bay ate wano mu\nggwanga asula Ntinda mu ministers village\nng’azaalibwa Itendero mu Shema disitulikiti.\nE South Africa alina kkampuni ya Itindero Boys\nGeneral Trading etunda n’okupangisa mmotoka\nez’ebbeeyi nga n’abasinga okuzipangisa be bayimbi\nn’abazannyi ba firimu abazikozesa mu ntambi\nzaabwe. Akolera ne mu mawanga amalala okuli;\nMalawi, Namibia ne Botswana.\n“Ssente nzirina lwakuba mbadde sirabika nnyo\nmu bintu bya sswagga wano mu ggwanga naye ab’e\nCape Town oba SK Mbuga basobola okukubuulira.\nSsemwanga w’avudde sirabawo ayinza kumuddira\nmu bigere okuggyako nze”\nMu lumbe e Muyenga yatambudde n’abawala\nbabiri era omu obwedda y’amukwatira essimu\nng’ayogera. Alina amayumba g’abapangisa e Seeta,\nKira ne Bunnamwaya awamu ne ffaam e Mbarara.\nAmannya ge mu bujjuvu ye James Muyanja\nalina oluganda ku Ssemwanga era mu kuziika e\nKayunga omu ku baabadde ba MC, Issa Musoke\nyamwanjudde ng’azze mu kifo kya Ivan nga ye\nyakulembeddemu ne banne okuyiwa omwenge\nogw’ebbeeyi mu ntaana n’okumansamu ssente.\nKigambibwa omugenzi ye yamulaga ekkubo erikola\nssente. Abeera Johannesburg mu South Africa\nera eno akolerayo emirimu egy’enjawulo. Alina\namasomero okuli n’agayigiriza abantu okuvuga\nmmotoka. Wano mu ggwanga asula Muyenga.\nOno ye mumyuka w’omugenzi ku kifo\nky’abaddeko ekya pulezidenti wa Bannayuganda\nababeera e South Africa. Ssemwanga abadde\nng’oma nnene naddala ebintu by’abadde akola mu\nbulamu buno obw’okulya esswanga era simanyi\noba ku ffe waliwo ayinza okutuuka mu bigere bye.\nBw’oyogera ku ssente zo tuzirina naye omutima\nokuzisaasaanya nga Ssemwanga bw’abadde akikola\nsikiwa nti kuffe waliwo agulina naye nze nga\nSsekyanja wadde sigenda kutuukiriza ddala ebyo\nSsemwanga by’abadde akolera abadigize mbasuubiza\nokubanaazako amaziga g’omugenzi.\nlGitawo ne Meddie Ssentongo\nBano mu 2015 baakola ekibiina kya ‘The Money\nteam Africa’ (TMT) okuvuganya ekya Rich Gang\nekya Ssemwanga kyokka ne balemererwa okumumenyawo\nkati bagamba nti kye kiseera okudda ku\nmaapu era bagenda kufuba okutumbula obulamu\nomugenzi bwabadde atambuliramu. “Ssemwanga\ny’abadde akulembera mu kumansa ssente\nn’oddako Meddie na Gitawo. W’atali kitegeeza nti\nkati ffe abaliko.” Meddi bwe yagambye.\nKibi Ssemwanga muganda waffe era mukwano\ngwaffe yatugenzeeko kuba bwe tubadde tweyagalira\nmu bulamu buno. W’atali tetusobola kugamba\nnti ensi ekomye awo okuggyako okugenda maaso\nn’okukola ebyo by’abadde akola. Eno ensi y’okulya\nNzikiriza Ssemwana y’abadde asinga mu\nkintu kino kuba akikoledde ebbanga. Kati ndi\nmu Amerika situdde wabula nkola ssente era mu\nDecember ‘nyingirawo’ kuzimansa era nteekateeka\nn’okukolayo obubaga njagala kuvuganya n’abasajja\nokulaba nga nze adda Ssemwanga w’avudde.\nOno bwe babadde bakulira ekibiina kya Rich\nGang ne Ssemwanga era ku lwa bammemba abalala\nagamba amanyi ekitiibwa kya Rich Gang kirina\nokusigalawo wadde baviiriddwaako Ssemwanga.\nMbuga bwe yatuuse e Kayunga abantu bwe\nbaamaze okumusaasira okuviibwako mukwano\ngwe Ssemwanga abamu kwe kumugamba nti ssebo\nkati ggwe gwetusigazza okutuwa ku ssente abalala\nbabeera mu bya ‘kwesudiya’.\nWabula Mbuga bwe yabuuziddwa ku nsonga eno\nyagambye nti ye obulamu bw’esswagga n’okusula\nmu bbaala ng’acakaza abantu tebumukolera kati\nyadda mu kya bamusigansimbi\nbimu era mwetegefu okusomesa n’okuyamba\nkw’abo abaagala okuyiga okukola ssente so ssi\nAmannya ge amatuufu ye Moses Nkoyooyo\nng’abasinga bamumanyi nga Micky. Ono naye\nmugagga era alina amakampuni agawerako okuli;\nNjako Auto, Njako land & Property Developers,\nNjako Tour & Travels, Njako Financial Services\nn’enddala. Mu kuziika Ssemwanga ye yakoze ku\nby’okunywa obwedda ebigabulwa abakozi be.\nYacamudde nnyo abantu obwedda abamulaba\nabamu ne batuuka n’okumusaba nti olw’omutima\nomugabi gw’alina nga ogw’omugenzi lwaki tadda\nmu kifo kye. Kyokka bwe yabuuziddwa yagambye\nnti obulamu bwe bwanjawulo era ebiseera ebisinga\nabeera mu kuddukanya bizinesi ze.\nebifudde Ssemwanga ow’enjawulo mu ss wagga\nvMu 2012 yaleeta emmotoka ekika kya Lamb\nn’akkakkanya abaali batandise okumwelijjako\nvOkutikka abantu ku mmeeri n’abacakaza ku\nvOkukasuka ssente mu bbaala ez’enjawulo\nabantu ne balonda.\nvOkulaga bandali za ssente mu ddoola ng’olumu


Bukedde Online - Ekigwo ekimu tekyandobera kuddamu kusituka\nOmulimu gw'okufumba bwe gwanzigwako tekyandobera kutandika kulimira wafunda era kati nasituka dda sirina agoba.\nMonica Luzige ng'alaga obutungulu bw'atunda bw'alimira awaka\nMonica Luzige ow’e Nakuwadde - Bulenga alimira n’okulundira awafunda. Agamba nti, yakoowa okulera engalo n’okutunuulira omusajja kyokka nga naye abeera n’ebirala eby’okukolako.\nAnnyonnyola bw’ati: “Olwamaliriza S.6, ssente zaabula ne ntandika okukola ne ssenga mu wooteeri nga tufumbira abakozi ba UBC.\nMu myaka ena nali nfunye obukugu obumala okukola ebyange n’okwetengerera. Namusaba n’anzikiriza olwo ne ng’enda ku Uchumi y’oku Garden City ne nsabayo omulimu gw’okubafumbira. Omulimu nagufuna era ng’omusaala bagumpa ku nkomerero ya buli mwezi. Nakola ssente ne nzimba ennyumba z’abapangisa nazo ne zinnyongera ku nfuna yange.\nLuzinda ng'agabirira enkoko z'alundira awaka we\nTwatandika okuwulira olugambo nga UCHUMI bw’egenda okuggalwa kyokka nga tetubikakasa bulungi nga ne bakama baffe tebatubuulira kituufu. Ekiseera kyatuuka ne nkola nga tebansasula okumala emyezi, kyokka nga bwe bagamba nti kaabugezi ajja luvannyuma, nange saasobola kufuna magezi mangu ago gasaba bakama bange ssente zange.\nOlunaku lwakya lumu, UCHUMI n’eggalwa nga sisasuddwa kyokka nga n’obusente obutono bwe nnalinawo mmaze okubugulamu emmere ey’okufumba. Bwentyo ne nzira ku zeero.\nKino kyali kigwo kya maanyi mu bulamu bwange. Okumanya buli kimu ekyange kyagootaana n’enju gye nali mpangisa yannemerera ne nsalawo amakanda okugakuba e Nakuwadde ku buyumba bwange bwe nnali nazimbawo. Laba Mukama bw’andeetera omupangisa eyava e Juba.\nLuzinda ne mutabani we nga bafukirira ebirime bye omuli n'ebinyeebwa\nKirabika mukazi wattu yandabanga nga ndi mu birowoozo era lumu yang’amba nti, “Nnyabo wadde wano wafunda naye tusobola okukolerawo omulimu ogusobola okukuwa ssente za buli lunaku”.\nYampa amagezi ga kusimba mboga era n’ensigo ye yazindeetera kuba yali amanyi omwami azitunda mu kibuga.\nNasimba ebikolo by’emboga eza langi eya kakobe n’eza bulijjo nga 10 kyokka nkulayirira nti okuva kw’olwo saasigala kye kimu.\nEmboga zino zaali zikulira emyezi esatu gyokka nga buli mboga ngitunda okuva ku 1,000/- okugenda waggulu nga bbeeyi esinziira ku bunene.\nAbaguzi nabafunanga mu bungi nga ku kyalo nze mbaliisa emboga. Nasalawo okukyusakyusa mu nnimiro yange nga mwe nzigyamu emboga omulundi oguddako nteekawo ebijanjaalo, obutungulu oba ennyaanya era nabyo nabifunamu.\nMu kiseera kino nateekawo butungulu obw’ebikoola nga mbugasseemu ebirime ebirala.\nLuzinda ng'asalirwa ekimu ku bitooke bye\nNtandika okulunda enkoko\nNalaba ng’ennimiro yange yeetaaga ebigimusa kwe kusalawo okukubawo ebibaawo wabbali ne nteekamu obukoko busobole okumpa kalimbwe.\nNaleeta enkoko 50 zokka ez’ennyama ne nziriisa emmere erimu ekirungo kya ‘Pilate’. ‘Pilate’ ono mulungi ku nkoko kubanga azikuza mu bwangu ddala. Mu kiseera kino enkoko nze ndeeta za kigendererwa. Okugeza, bwemba nnina ekizibu kyonna nga fiizi z’abaana olwo nzireeta wabulayo omwezi nga gumu era oluzireeta nga ntandikirawo okunoonya akatale zireme kundya nnyo.\nLuzinda ng'alaga emmere eya pellets gy'aliisa enkoko ze\nBwe nzitunda nga nzizaamu endala ez’ekyo kye njagala. Nali njagala emmotoka, era naleeta nkoko zange. Nazitundanga bwe ntereka ssente okutuusa lwe naweza ezigula emmotoka.\nGye nakomya okukola, n’okufuna obwongo obuyiiya ssente. Nalinawo akafo wabbali ne nkasimbamu ekitooke. Kino kinkoledde nnyo kubanga nze sikyagula mmere ya matooke gye ndiisa abaana bange.\nBuli wiiki ntemawo enkota z’amatooke ebbiri. Nze sikyamanyi bwe beesimba ku mudaala mbu ngula nyaanya oba butungulu. Ebyo byonna mbyerimira ate ne ntundako.\nMmotoka Luzinda gye yagula mu kukolera awaka wafunda\nNasobola okumaliriza enju yange gye nali ntandiseeko n’okugulayo emmotoka, ate nkyalina bingi bye nkolako.


ABATUUZE mu muluka gwa Makerere baguddemu ekyekango bwe basanze omulambo gw’owa bodaboda ng’atemuddwa mu bukambwe. Poliisi yategeezezza nti owa bodaboda yandiba nga yatemuddwa abantu abazze bamulondola abaamukubye ennyondo ku mutwe ne bamunyagako pikipiki ye.\nOmulambo gwasuuliddwa mu nnimiro nga teguliiko bigwogerako nga ku mabbali waasangiddwawo ennyondo eyabaddeko omusaayi.\nLawrence Musoke alabirira ennimiro abazigu mwe baasudde omulambo, nga ye yasoose okugulaba yagambye nti y’abadde akedde okukola mirimu gye nga bulijjo kyokka amaaso gaatuukidde ku mulambo gw’omusajja ateeberezebwa okuba omuvuzi wa bodaboda ng’ali wakati w’emyaka 27.\nMusoke yadduse mangu n’ategeezzaako batuuze banne omwabadde n’abakulembeze b’ekitundu nabo abaayise poliisi y’e Wandegeya eyakulembeddwaamu OC Abwang Samuel. Abaserikale bazze ne beekebejja ekifo we battidde omugenzi n’oluvannyuma ne batwala omulambo mu ggwanika e Mulago.\nOluvannyuma abatuuze n’aba bodaboda mu kitundu kino bakkiriziddwa okulaba ku mulambo okusobola okuzuula famire y’omugenzi era waliwo omuvuzi wa bodaboda eyagambye nti omugenzi abadde akolera ku siteegi ya Kyebando mu Nsooba.\nPoliisi bwe yakebedde omulambo gwabadde guvaamu omusaayi mungi nga guliko ekiwundu ekinene mu liiso nga kirabika nti ennyondo gye bakozesezza okumutta.\nOmugenzi bwe baakebedde mu nsawo nga talina kiwandiiko kyonna kimwogerako wadde ssente nga kiteeberezebwa nti ne pikipiki gye y’abadde avuga baagitutte. Paul Mafumba owa LC yagambye nti ekitundu kyabwe balina poliisi ekirawuna okusobola okulwanyisa ebikolwa nga bino.


NABUKENYA: Okikola otya?\nClaire Nabukenya Kawenja, 38, omutuuze w’e Namusera mu disitulikiti y’e Wakiso musomesa kyokka nga ye nnannyini dduuka lya Kushona Designs mu Kampala. Leero akumaliddeyo ebyasigaddeyo 3 ku bintu 7 ebimuyambye mu bizinensi.\nClaire Nabukenya Kawenja, 38, omutuuze w’e Namusera mu disitulikiti y’e Wakiso musomesa kyokka nga ye nnannyini dduuka lya Kushona Designs mu Kampala. Akulaga ebimuyambye mu bizinensi.\nOkuba n’enkolagana ennungi n’abakozi: Nabatendeka emirimu era ne bwe mba siriiwo kizibu okufuna kasitoma abeemulugunyaako. Kirungi nnyo buli aba n’abakozi okubayisa obulungi mu bizinensi kuba bwe baba n’enkolagana ennungi bakola n’omutima gumu Ekirala si kirungi kulingiriza nnyo bakozi.\nl Okwettanira emikolo gy’abalala: Ekintu kino kinnyambye okwongera okutereeza mu mpeereza yange. Buli lw’obeera ku mikolo gy’abalala omanya engeri abalala bwe bakola ebintu n’emisono abantu gye bettanira olwo ebirungi bye baba nabo n’ebikoppa.\nl Obwesimbu mu mulimu: Omulimu guno olw’okuba gukwata ku ndabika ya bantu, mpaayo ebiseera okuwabula bakasitoma bange ku ngoye ze bagenda okwambala ne langi ezigendera ku ndabika y’emibiri gyabwe ne bw’aba tanguleeko.


Amawulire | Dembe FM 90.4 - Part 1160\nMuve ewa Besigye ne Lukwago- Kadaga\nSipiika omukyala Rebecca Kadaga alagidde abasirikale ba poliisi okwamuka amaka ga Dr Kiiza Besigye ne Erias Lukwago Kadaga agambye nti kikyaamu okugumba mu maka g’omuntu kubanga kirinyirira eddembe ly’omuntu. Ekiragiro kya Kadaga kiddiridde okwemulugunya okuva eri ababaka ba palamenti abatali bamu nga bakulembeddwaamu akulira abavuganya […]\nAbabaka ba NRM bawagidde Gavumenti ku KCCA\nAbabaka mu kibiina kya NRM bawagidde gavumenti ku nsonag za KCCA Bino babisaliddewo mu kabondo k’ababaka ba NRM akatudde olunaku lwaleero. Gavumenti yasalawo obutakkiririza mu kiragiro kya Kooti ekikkiriza nti Lukwago ye Loodimeeya nga bagamba nti ekiragiro kino kyayisibwa mu bukyaamu. Wabula bboa bavuganya nga […]\nAbabaka bakase Kaihura okulayira\nSsenkagale wa poliisi Gen Kale Kaihura bumukalidde ku mimwa bwakakiddwa okukuba ekilayiro maaso g’akakiiko ka palamenti akakola ku Dembe ly’obuntu oluvanyuma lwokwegana ebya poliisi okutulugunya munamateka wa Loodi Meeya Abdullah Kiwanuka. Ababaka abatuula ku kakiiko kano nga bakulembeddwamu ssentebe w’akakiiko kano Jovah Kamateeka basazeewo Kayihura […]\nLukwago wakujjibwaako abasirikale\nOluvanyuma lw’okulwanagana wakati w’abawagizi ba Loodi Meeya Erias Lukwago n’abasirikale ba poliisi, ekitongole kya poliisi kitiisizza okugyako loodi meeya basajja baayo abamukuuma. Adumira poliisi mu kampala n’emirirano Andrew Felix Kaweesi agamba abasirikale ba poliisi bazzenga balumbibwa abawagizi babanabyabufuzi ab’oludda oluvuganya gavumenti ekintu kyebatayinza kugumikiriza. […]\nKCCA etandise okunonyereza ku basirikale baayo abaakubiddwa\nEkitongole kya Kampala capital City Authority kitandise okunonyereza ku bakwasisa amateeka bakyo abakubiddwa abatembeeyi nga 5 balumiziddwa byansuso era bali mu ddwaliro bapoocca na biwundu, nga ate emmotoka za KCCA 3 nazo zayononeddwa ebitagambika. Akulira abakozi mu KCCA Jennifer Musisi agamba bataddewo akakiiko kekenenye […]\nTTiyagaasi ewa Lukwago- Besigye naye akugiddwa\nPoliisi ekubye omukka ogubalagala mu bawagizi ba Loodimeeya Erias Lukwago ababadde bakunganidde mu maka ge e Wakaliga. Kino kiddiridde Lukwago, okugezako okufuluma amaka ge kyojka polisi n’emugaana. Kinajjukirwa nti okuva ku makya poliisi eggumbye mu maka ga Lukwago okumuttangira okugenda mu kibuga. Kati balooya ba […]\nTetujja kuva wa Besigye na Lukwago-Poliisi\nPolisi eweze okwongera okwebungulula maka ga loodimeeya Erias Lukwago n’eyali akulira FDC Dr Kiiza Besigye. Bw’abadde ayogerako ne banamawulire , aduumira polisi mu Kampala nemirirwano Andrew Felix Kaweesi agambye nti bano balemereddwa okukuuma emirembe buli lwebayingira ekibuga. Kaweesi gambye nti bazze batabangula emirembe mu kibuga, […]\nTuli betegefu okulwanyisa enguzi-Mbabazi\nSsabaminister w’eggwanga John Patrick Amama Mbabazi ekinoganyiza nga gavumenti bw’ekyalina embavu wamu n’ekigendererwa okulwanyisa enguzi. Wabula Mbabazi agambye nti ebitongole birwanyisa enguzi omuli ekya Kalisoliso wa government,bisaana okwongeramu amaanyi. Mbabazi era asabye abantu babulijjo nabo okwetanira okulwanyisa obukenuzi, olwo egwanga lisobole okuterera. Ono okwogera bino […]\nBanamawulire 3 bawumuzidwa ku mirimu. Bano balangibwa kukyaza banabyabufuzi abavuganya gavumenti ,abawagira Lukwago, kyokka nebalemererwa okukyala bannabyabufuzi okuva ku ludda lwa gavumenti. Abagwummuziddwa kuliko Simon Kaggwa Njala, Basajja Mivule ne Peter Kiyingi amanyidwa nga PK Bbosa. Wabula ye akulira radio, bano kwebabadde bakola Maria Kiwanuka […]\nOkutumbula okusoma okuva wansi\nMinisitule ekola ku byenjigirizaekwataganye n’akakiiko akakola ku by’abaana okutabaala district ezenjawulo ga balondoola ensomesa y’abaana abato. Mu kaseera kano bano basazeewo okutabaala district 6 okutandikira e fort portal, nga muno bagenda kusinkana abakulira district zino boogere ku ngeri gyebalabiriramu abaana abakyali abato naddala abo abali […]


Bukedde Online - Abuzizzabuzizza omusawo n'amubbako omwana\nAbuzizzabuzizza omusawo n'amubbako omwana\nPulezidenti Museveni akolokose abakulira e...\nBukenya ng’aleze ddole gye yalese azazise awaabadde omwana (mu katono) gwe yabbye\nPOLIISI y’e Kawempe ekutte omukazi abbye ku musawo omwana gw’abadde yaakazaalira mu ddwaaliro lya gavumenti e Kawempe. Gloria Bukenya baamukutte abbye omwana, Prince Morgan Naluswa ku nnyina, Aisha Matovu, 25.\nMatovu musawo mu ddwaaliro lya Modern Care e Kawaala ate bba Tonny Blessing Naluswa akola byamasannyalaze nga batuuze b’e Kasubi. Bukenya omwana yamubbye ku ssaawa 8.00 ez’emisana. Yasoose kuyingira mu ddwaaliro nga bwabadde akola bulijjo nga yeefuula alina omwana gw’alabirira mu ddwaaliro.\nYabuzaabuzizza abasawo bwe yazze ne kkeesi omwabadde engoye za bbebi. Yakutte bbebi (gwe yabbye) n’amwambaza ku ngoye ze yaleese n’amwambula n’akakomo akaliko amannya ga nnyina! Yamwambazza ppampa endala olwo abasawo ne babuzaabuzibwa. Mu kkeesi ya Bukenya mwabaddemu ddole ya pulasitiika gye yayambazza engoye n’agizazika awaabadde bbebi (gwe yabbye). Yabadde ne fulasika n’ennywanto era obwedda omwana amuwa caayi, asobole okuyita ku ggeeti y’eddwaaliro ng’omwana takaaba.\nWabula olwatuuse ku ggeeti, omuserikale n’amubuuza ebimukwatako n’agamba nti alina emyaka 23! Gino gyawulikise ng’emitono ku ndabika ye, abaserikale ne babuusabuusa by’ayogera era ne bongera okumukunya. Olwakwatiddwa n’aleekaana nga bw’abadde anoonya okutereeza obufumbo oluvannyuma lw'omusajja okugaana okumuwasa ng’ayagala asooke kumuzaalira.\nNNANNYINI MWANA AYOGEDDE: Aisha Matovu agamba: “Nalongoosebwa ku Lwokuna omwana omulenzi. Abasawo bansannyalazza we baasala ne nsigala nga ntegeera era omwana namulabye ne mmwetegereza.\nOmwana abasawo baamututte ajjanjabibwe kuba yabadde tassa bulungi. Baze, Naluswa ne mwannyina Joweria Tamale baamuwerekedde okumanya gy’atwaliddwa era be baabadde bamulambula.\nNga ntereddemu, nanonye omwana wange ku Lwokutaano ne bamumpa. Namulekedde muganda wange amukuume ne hhenda okufuna eddagala. Gwe namulekedde yavuddewo nga tamanyi nti waliwo amuswamye.\nOmwogezi w’eddwaaliro, Sarah Ndibalekera alabudde bamaama abagenda mu ddwaaliro okuzaala okubayambako okuzuula abantu abakyamu ababeerimbikamu. N’agamba nti omujjuzo gwe balina gwe gubadde guyambye Bukenya okufulumya omwana. Asabye abakyala okweyunira amalwaliro ga Health Centre amalala. Bukenya yagguddwaako omusango gw'okubba omwana ku poliisi y’e Kawempe nga ku fayiro nnamba SD:65/02/12/2016.


safe2choose I Enkola n`obukwakulizo\nenkola no`bukwakulizo ezawamu\nsafe2choose erina obwananyini era yekwanaganya ekibanja kino (www.safe2choose.org). Kino ekiwandiko kyekifuga enkolagana ne www.safe2choose.org no buwereza oba abawereza. Okufuna wamu n`okukozesa obubaka, wamu n`obuwereza bwona- ebifanayi, obutambi,ebiwandiko obuli ku kibanja kino, kisinzira ku “nkola n`obukwakulizo” . era bwokozesa obuwereza bwaffe okuyita kumutimbagana guno kitegeza obera okiriza buterevu enkola n`obukwakulizo bwaffe wamu n`enkyukakyuka zetuyinza okukola obudde bwona. olina okukebera omutimbagano guno okumanya ebipya byetuyinza okubera nga tukyuzisamu.Tuyinza obutasobola ku kuwa kulabulakwona nga tetunakyuusa kintu kyona ku mutimbagano guno oba mu nkola n`obukwakulizo.\nTulina eddembe okujjawo oba okukyusamu mu buwereza bwaffe nga tetulina gwe tugambye oba okwebuuza. Tetunenyezebwa singa ekibanja kino kibera tekiliwo era tusobora nokusiba ebitundu ebimu ku buwereza obuliko okusinzira nga bwetubera tulabye. Ekibanja kiyinza okuberamu obuwakatilwa okuva ku bibanja ebirala.\nFfe teturina buyinza ku bubaka buva ku bibanaja ebyo ebilara, era tetuyina buvunanyizibwa ku bwo yadde obuzibu bwona bwoyinza okufuna ebibanja ebyo beyetujuliza byebiba nobuvunanyizibwa.\nentekateka ey`ekyama ku bubaka bwotuwa\nentekateka yafe ku nsonga zekyaama erambika bulungi nyo ngeri jjetugenda okukozesamu ebibukwatako byona era esangibwa wano www.safe2choose.org/privacy-policy. Bwokozesa ekibanja kino, obera okiriza tukwasaganye ebikukwatako nga bwe tunyonyodde era nti byona byotuwadde bitufu.\nba kansala/ababudabuda n`obuwereza obw`okubudabuda\nkino ekibanja kikuyamba okwogera ne ababudabuda, abakuggu,abasawo, badokita, oba abantu bona abalina ebisanyizo (Boona “ababudabuda”) osobole okubudabudibwa n`okufibwako obulungi kunsonga y`okujjamu olubuto nga okozesa obuweke. Naye kimanye nti okubudabudibwa kuno sikwa nkomeledde era tekujjawo buwereza bwabasawo abakuggu era togana kufuna buyambi kuva era abasawo abakuggu okusinzira kumateeka agafuga egwanga lyo. Ekibanja kino tekiwandisidwa nga ddwaliro okuwa obujjanjabi obwekikuggu, mu mateeka ge gwanga lyona. Tekikikirira okutekawo akabega ku buwereza bwona era tetuwandikira yadde okuwa omuntu yena eddagala. Ekibanja kino oba omuwereza waffe yena talina ku twalibwa nga ddwaliro, kiliniki ob omusawo omukuggu.\nEkibanja kino teliliwo kuwandika nakugaba dagala oba obujanjabi obwetagisa, ela tokiliza buyambi kwekyo nga buyitila kumukutu guno.\nObuyambi bwokubudabuda ku kibanja kino bugatta ku bwoba ofunye nga osisinkany omukugu omutendeke. Ela tebujako kusisinkana omusawo oba omukugu omutendeke. Ela olina okusoka osisinkane omukugu oba omusawo nga tonasalawo kujamu lubuto nga okozesa omulingo gwona, Obuyambi bwokubudabuda bukuwa obuwabuzi kukujamu lubuto so nga wetaga okukyalila omukugu olyoke osalewo.\nTogananga oba okukelewa okufuna obuyambi nga osisinkanye omukugu lwakuba ofunye obuyambi nga ova kukibanja kino.\nOlina okufuna okuyambibwa eli omukugu awandikibwa nga amateeka bwegalagila munsi yo nga tonakozesa mulingo gwona okujjamu olubuto.\ntolina ku jjajamya kibanja kino. Tokilizoibwa kuzza misingo oba okuletera abalala okuzza emisango. Toyina kutambuza buwuka bwonona mutimbagano oba ekintu kyona ekyomutawana ekiyinza okuletera abakozesa ekibanja okukwesitala. Tolina kulinyilira ddembe lya muntu yena nanyini oba abakozesa ekibanja kino. Tolina kusindika kintu kyona ekisobola okwonona komputa(Ebyuma bikalimagezi) z`abantu abakozesa ekibanja kino oba bananyini kyo oba okulemesa ekibanja kino okukwananya emirimu jjakyo. okumenya akawayiro kano kitegeza obera oziza omusango era ekibanja kino kijja ku kutwala mumbuga z`amateeka gensi eyo era twanjule ebikukwatako byona.\nTetujja kusasulira kufirwa kwona kwoyinza okufuna oba ebyum bikalimagezi, virusi za komputa, amasimu, ebiyinza okufuna nga okozesa ekibanja kino oba obuwakatilwa obujiriko.\neddembe ly`obwananyini eri ebintu, obubaka, ebibananyi, bwona byetutekayo ku kibanja kino bufugibwa eteeka ly`ensi yona kubwananyini era buli ki kukibanja kino kiba kyaffe oba abatuwa layisinsi okukwanaganya ekibanja kino. Osobola okutereka wamu n`okuwandika ebintu ebili kukibanja singa obera ogenda kubikozesa nga omuntu sekinomu. Tokilizibwa Kusasanya, okukyusakyusa, okufulumya, mungeri yona ekintu kyona ekikuweledwa ku kibanja kino singa obera ogenda kukolamu sente.\nEnkola n`obukwakulizo z`okubudabudibwa kumutimbagano\nokubudabudibwa ku mutimbagano kuwebwa abakyala abalina ekirowozo ky`okujjamu olubuto oba abakyala balaina ekibuuzo kyona kunsonga yokujjamu olubuto nga bakozesa obuweke. Okubudabudibwa kwetukuwa kugoberere amateeka gensi yona ku ddembe lyobwebange,okubera n`obulamu, okubera omulamu, obwesige obutafulumya byama, nebirunji byona bikumiwa butiribiri. Era obukwakurizo buno bwankizo nyo.\ntuwa obubaka n`amagezi ku kujjamu olubuto okutlina kabenje nga bakozesa obuweke obujjamu olubuto nga bagala okujjamu embuto naye atte obuwereza bwaffe tebulina kutwakibwa nga abawagira era abakubiriza okujjamu embuto.\nTetulina buwereza bw`kiliniki oba ddwaliro wetujjiramu lubuto.\nokujjamu olubuto n`obuweke kufugibwa n`okukugirwa amateeka agafuga ensi jjolimu. Nga tonaba kusalawo, kujjamu lubuto, kakasa nga wekenenyeza amateeka gona era nga ogagoberera bulungi. osobola okufuna amateeka agafunzidwa wano.Buno obubaka bukuweredwa osobole okutegera era eyinza obutakyukakyuka. Tetukyikirira butufu bwayo, era terina kutwalibwa nga kuwabulwa kwabanamateeka.\nWeyongela okutegela nokukiliza nti obuyambi bwokubudabuda kumutimbagano sibwa buli wamu ela kizibu nyo okukubulila amateeka agewamwe ela olumu byetukuwa biyinza obutakwatagana namateeka gamwe obwa kubyobulamu bwo. Olusi wetaga okukebela obuyambi obukuwebwa ababudabuda baffe nebyo ebikwatagana namateeka gamwe awamu nabasawo.\nOvunanyizibwa okutegela amateeka agafuga okufuna ebikwata kukujjamu olubuto munsi yo. Guno omutimbagano teguvunanyizibwa kumateeka agakukwatako olub=vanuyuma lwokukozesa guno omutimbagano okufuna okubudabuda.\nOjja kuweleza ebibuzo byo omubudabuda waffe nga oyitila ku “Tukilila ffe” ne oba/Okunyumya ku mutimbagano\nBwoba okozesa “Tutukilile” ku mutimbagano, wetaga okuwayo yimeyilu yo olwo ababudabuda baffe basobole okukuwa ebisingawo nga bakusindikila obubaka\nAkawayilo ka “Tutukilile no kunyumya” kumutimbagano kaweebwa abakyala abesalidewo okufuna ebisinga ebikwata kukujjamu olubuto\nTetugenda kukusasuza okukozesa obuweleza bwaffe obwokubudabuda akasela kona\nOlina okusoka okujuza ka foomu kumutimbagano nga tonafuna buweleza\nOvunanyizibwa okuwa ebitufu ebikwata kubulamu bwo. Bwobako byotatuwa biyinza okutulemesa okukuwabula bulungi.\nOkufuna obuyambi bwaffe obubudabuda, wetagibwa okuwayo okukiriza kwo okukozesa ebikukwatako nga amateeka gokukuma ebyama bwegalagila egekitongole ekikuma ebyama mu bulaya(GDPR) namateeka amalala agakwata kukuma ebyama.\nEbikukwata biyinza okugabanibwa n`omusawo okusobola okukuwa obuwereza obulungi.\nTuweleza obuyambi nga omuntu bwaze natutukilila ngatetufudeyo kungeli nemilingo eyokujjamu olubuto. Teturina musingo oba bukakafu bwankomeredde ku buwereza bwaffe , nga mwemuli n`okufuna abasawo oba bakansala okukuwa ebyetagisa nga bwobyagala\nokulabula nga ofiridwa\ntewali mungeri yona, wetuvunanyizibwa, singa offuna okufirwa ekintu kyona, oba okuffa nga kuviridde ku kukozesa ekibanja kino wetuvunanyizibwa oba kumutimbagano oba mubuntu\nokirizibwa okuwekereza ku kibanaja kyaffe ekyomutimbagano singa okikola mu ngeri enungi era egoberera amateeka nga tereta kabi kona eri kifananyi kyaffe mu bantu. Naye tolina kukikola mungeri alaga nti oli omukuffe, oba twakukiriza, nga entekateka bwetyo teriwo mu butongole. Tolina kuwekereza bintu biva ku kibanja kitali kikyo.Kino ekibanja tekirina kuwayirizibwa oba ekibanja kirara kyona. tokilizibwa kuwekereza walala wona okjjako mu lujja lw`ekibanja kino. Tusigaza olukusa okujjawo omukisa guno nga tetukwebuzizako.\nTetulina bwananyini ku bubonero bwa bitongole bilala, ebifanyi by`abantu, oba ebiyise mu mikono ogusuka ogumu.\nokujjako nga tukiwandise mu butongole, abantu bona, ebitongole ebirala, ebifananyi, amanya, obubaka wamu n`obuwereza obutekebwa ku kibanja kino tekitegeza nti wali wo akakwate n`ekibanja kino. Ekintu kyona oba kyamaguzi ekiwandikibwa wano, tukikozesa okusobola okunyonyola ekyo wabula tekigegeza buwagizi bwaffe eri ekintu ekyo.\nOkusasula nga ofiridwa\nokiriza nti togenda kukola kabi kona eri ekibanja kino, bananyini kyo, abakozi, abakuggu, agenti, abanywanyi, bakansala, amabanja,okufirwa okunaba kuvudde ku kino ekibanja oba okwesasulira okutanzibwa kwona okunaaba kuvudde kukukozesa obubi ekibanja kino.\nekibanja kino kilina eddembe okukyusamu, okujjawo,obuwereza oba ekintu kyona nga tekisose ku kwebuuzaako\nsinga ekitundu ku bukwakulizo n`enkola yona ebera enkyamu oba nga tesobola kutekebwa munkola.(nga ogaseko akawayiro wetujiramu ebanja oba okutanzibwa ku lulwo) , okutekebwa munkola kwebitundu ebirala tekujja kutataganyizibwa wade. Obuwayiro obulala bwona busigalawo nga bukola bulungi. wabula singa era wabawo akawayiro akakosebwa ne kaletera ekitundu ekisigade okubela ebitali bitufu, akayiro ako kajja kutaputibwa nga embera bweli. Naye era okiriza nti ekitundu oba akawayiiro ako kajja kuterezebwa era katabutibwe okwefananyiriza amakulu g`akawayiiro akabereberye nga amateeka bwe galagira.\ntulina enteekateka eyokugonjolamu okwemulugunya era tufuba okugonjjola okwemulugunya nga kwakabawo, era tukusaba otubulire okwemulugunya kwona singa kubela kubaddewo.\nOkusalirako/okukenderezaako ku beyi\nbwomenya obukwakulizo bunonetutakutanzza, era tuba tulina eddembe mungeri yona,okukutanza nga osobezza.\nenkola no`bukwakulizo wagulu byebikola endagano wakati wo naffe, era esinga endagano endala zona wakati waffe nawe oba omuntu omulala yena. Enkola yona entufu nga tegigoberedde erina okubera nga etekeddwako omukono nanyini oba directa w`ekibanja kino


Bukedde Online - Njagala kubeera jjajja wa Bannakampala - Ragga Dee\nNjagala kubeera jjajja wa Bannakampala - Ragga Dee\nMuseveni ayongedde obuwumbi 10 okumaliriza...\nRaga Dee e Nateete ng’asaba obulululu.\nOMUYIMBI Daniel Kazibwe amanyiddwa nga ‘Ragga Dee’ asabye abantu b’e Nateete okulonda ye n’agamba nti, akooye obwajjajja w’abayimbi ayagala kubeerako jjajja wa Kampala.\nBino yabyogeredde mu lukuhhaana ggaggadde lwe yakubye e Nateete ku Comprehensive ku Lwokutano n’ategeeza nti, waliwo abakulembeze ababasibye akatambaala ku maaso nga babasuubiza ebitasoboka.\nAyongeddeko nti, Lukwago ababuzaabuza era talina kyabalumirirwamu yadde yali musaale okugoba ekibiina ekyali kiddukanya takisi mu ggwanga ekya UTODA. Asuubizza okuteeka amaanyi mu masomo g’ebyemikono n’amakolero okulaba ng’abavubuka bafuna emirimu, okukola enguudo n’emyala n’obutale okwongera amaanyi mu byobulamu n’obuyonjo.\nYeewuunyizza abakulembeze abasuubiza okusitula embeera z’abantu nga tebamanyi bulamu bwe bayitamu nti ye okuva lwe yamaliriza okusoma abadde mu bantu ng’ayimba n’okusuubula era ategeera ebiruma abantu.\nAgambye nti, abavubuka bangi abatalina mirimu mu Kampala kyokka nga balina ebitone eby’enjawulo bye bayinza okukozesa okwetandikirawo emirimu wabula olw’abakulembeze abatabalumirirwa tebasobodde kubayamba wabula ye alina enteekateeka ennungi eri abalina ebitone.\nKazibwe yawerekeddwaako ayagala obwameeya wa Lubaga, Wilson Kabugo, Faridah Mayanja Mpiima ayagala okukiikirira aba Lubaga South.


Bayibuli eyogeraki ku bafumbo okwawukana, n’okuddamu okufumbirwa oba okuwasa?\nOkusokera ddala, ssi nsonga ndowooza kki omuntu gyalina ku kwawukana, kikulu okujukira Malaki 2:16,"Kubanga nkyawa okugoba abakazi, bw'ayogera Mukama Katonda wa Isiraeri, n'oyo abikka ekyambalo kye n'ekyejo, bw'ayogera Mukama w'eggye: kale mwekuumenga omwoyo gwammwe muleme okukuusakuusanga." Okusinzira ku Bayibuli, obufumbo bwa bulamu bwona."obutaba babiri nate, naye omubiri gumu. Kale Katonda kye yagatta awamu, omuntu takyawulangamu "(Matayo 19:6). Katonda akimanyi nti olwokuba obufumbo bulimu abafumbo babiri bombi nga bonoonyi, okwawukana kugya kubaawo. Mu ndagaano enkadde, Katonda yatekawo amateeka okusobola okukuma eddembe ly'abo abalekeddwawo, okusingila ddala kulwa abakazi (Okyamateeka 24:1-4). Yesu yagamba nti amateeka gano gaawebwa olw'obukakanyavu bwemitima gyabwe, si lwakuba nti kwe kwali okwagala kwa Katonda (Matayo 19:8).\nAkanyoolagano ob’okwawukana, n'okuddamu okuwasa oba okufumbirwa kukkirizibwa okusinziira ku Bayibuli ketoloola ku Bigambo bya Yesu mu Matayo 5:32 ne 19:9, Ekigambo "wabula okumulanga ogw'obwenzi" kyekiragiro kya Katonda mu Bayibuli kyokka ekiwa olukusa okwawukana oba okuddamu okwasa oba okufumbirwa. Abavunuzi bangi bategeera ekitundu mu lunyiriri luno okutegeeza "okwenda" mu kiseera eky’okwogerezebwa. Mu buwangwa bwa bayudaaya, omussajja n'omukazi batwalibwa okuba nga bafumbo n'ewebaali nga bakyayogereganya. Okusinzira ku ndowooza eno, okwenda mu kiseera eky'okwogerezeganyamu yandibadde y'ensonga esobozesa abantu okwawukana.\nWabula, mu luyonaani, Obwenzi mu bufumbo busobola okuba mu ngeri yonna ey'okwenyigira mu byobukaba. Busobola okutegeeza okwenda nga tanafumbirwa oba nga tonawasa, obwamalaaya, abafumbo okwenda, n'engeri endala yonna eringa eyo. Yesu yali agamba nti okwawukana kusoboka singa omu ku bafumbo aba eyenze oba yenyigidde mu nsonga z'obukaba wabweru w'obufumbo. Okwegatta nsonga nkulu mu bigatta obufumbo. "nabo banaabanga omubiri gumu"( Oluberyeberye 2:24; Matayo 19:5; Abaefeeso 5:31). N'olw'ekyo, okumenya omukago n'obwenzi mu kikolwa ky’okwegatta ngaate okwegatta kyekifuula abafumbo okuba omubiri ogumu kisobola okuba ensonga eyinza okukirizisa okwawukana. Bwekiba bwekityo, Yesu naye ategeeza okufuna obufumbo obupya mu kyawandiikibwa kinno. Ekigambo "n'awasa omulala"(Matayo 19:9) kilaga nti okwawukana kukkirizibwa wamu n'okuddamu okufumbiriwa oba okuwasa. Kikulu nnyo okukitegeera nti oyo atalina musango akkirizibwa okuwasa oba okuddamu okufumbirwa. Newankubadde nga kino teky’ogerebwako mu kyawandiikibwa kino, okukkiriza okuddamu okuwasa oba okufumbirwa ng'abafumbo bawukanye, kisa kya Katonda eri oyo gwebayonoona, si oyo eyayenda. Ayenze asobola okuba nga akkirizibwa okuddamu okuwasa oba okufumbirwa ewantu ewamu, naye tewali mu kyawandiikibwa kino.\nAbamu bategeera 1 Abakolinso 7:15 okuba "akawayiiro" akalala akakkiriza omu ku bafumbo okuddamu okuwasa oba okuddamu okufumbirwa singa atakkiriza ayawukana naye. Wabula Pawulo yali tayogera ku kuddamu kufumbirwa, wabula yagamba anti oyo owuluganda akkiriza tali mu buddu n'oyo atakkiriza singa atakkiriza asalawo okwawukana. Ensonga endala etunulira ensonga singa omu ku bafumbo oba omwana aba ali mu bulabe, okuba ensonga ekkirizibwa abafumbo okwawukana newankubadde nga teli mu Bayibuli. Newankubadde ng'ensonga eno esobola okubaamu eggumba, si kirungi kulowooleza oba kwogerera kigambo kya Katonda.\nEbiseera ebimalibwa mu kukubaganya ebirowoowozo, y'ensonga lwaki kyonna "obwenzi" kyebutegeeza, kiwa abafumbo eddembe okusalawo okwawukana, si eteeka okwawukana. Obwenzi ne bwebuberawo, abafumbo basobola, okuyita mu kisa, okuyiga okusonyiwa era nebaddamu okuzimba obufumbo bwabwe. Katonda atusonyiye binji okusingawo. Amazima gali nti, tusobola okugoberera eky’okulabirako kye netusonyiwa ekibi ky'obwenzi(Abaefeeso 4:32). Wabula, ebiseera ebisinga, oyo eyenze takkiriza kibi kye na kwenenya, era yeyongera okwenda. Awo Matayo 19:9 esobola okukozesebwa. Abantu bangyi era banguwa okuddamu okuwasa oba okufumbiwa nga bakamala okwawukana kyoka nga Katonda ayinza okuba abagala okusigala nga ssi bafumbo. Katonda ebiseera ebimu ayita abantu okuba bokka(single) ebigendererwa byabwe bisobole okuba nga tebyawuddwayawuddwaamu.(1Abakolinso 7:32-35). Okuddamu okuwasa oba okufumbirwa kusobola okubawo olwensonga ezimu, wabula tekitegeeza nti ly'ekubo lyoka.\nKimalamu amanyi okuba nga omuwendo gw'abakkiriza abawukana mungi okwenkana n'ogwaabo abatakkiriza. Bayibuli ekyogera lunywe nti Katonda akyaawa abafumbo okwawukana (Malachi 2:16) era nti okusonyiwagana n'okuzaawo enkolagana bilina kuba mpagi mu bulamu bw'omukkiriza..(Lukka 11:4, Abaefeeso 4:32). Wabula, Katonda akimanyi nti okwawukana okugya kubawo, ne mu baana be. Omukkiriza eyayawukana era/oba eyaddamu okuwasa oba okufumbirwa talina kuwulira nti Katonda tamwagala nga abalala, newankubadde nga okwawukana oba okuddamu okufumbirwa oba okuwasa tekuli mu kawayiro ka Matayo 19:9. Katonda akozesa n'ekibi ky’obujeemu okutuukiriza ebigendererwa bye ebirungi.


Bukedde Online - Dokita ayogedde engeri Katushabe gye yattibwa\nAmabugo ga Moze amalala gazuuse gye gali...\nNixon Agasirwe bamugguddeko omusango gw'okusangibwa...\nOMUJULIZI eyazze okulumiriza Muhammad Ssebuufu mu musango gw’obutemu ategeezezza kkooti nti omugenzi Betty Donah Katushabe yafa oluvannyuma lw’okumukubisa ekintu ekyamaanyi ekyamuviirako obuvune mu bitundu by’omubiri ebyenjawulo.\nDr. William Male Mutumba omukugu mu kukebera emirambo ng’akolera mu ddwaaliro ekkulu e Masaka ng’oluusi asomesa mu Makerere University College of Health Sciences yagambye nti omulambo gwa Katushabe yagukeberera mu ggwanika e Mulago nga October 22, 2015 ku biragiro bya ASP Peter Egesa.\nDr. Mutumba yagambye nti omubiri gw’omugenzi gwali gunnyogoga nga gukakanyadde ekitegeeza nti yali afudde essaawa nga 12 emabega.\nNga gulaga nti abadde mukyala eyeeriisa obulungi nga guliko enkovu okumpi n’ekkundi eziraga nti yali alongooseddwaako.\nYategeezezza omulamuzi Anglin Ssenoga owa Kkooti Enkulu nti bwe yasala omulambo gw’omugenzi okugukebera yakizuula nti ekiyinza okuba nga kye kyamuviirako okufa gwe musaayi n’amazzi bye yasanga mu mawuggwe agandibaddemu empewo ey’okussa.\nEbisenge by’omutima nabyo byali bijjudde omusaayi wabula ng’omutima gwo tegulina bukosefu bwonna nga n’emisuwa gyakawanga akakuuma obwongo girimu omusaayi naye ng’obwongo bwo tebwalina bukosefu bwonna.\nDr. Mutumba yayongedde okusoma lipooti gye yakola ng’ennyonnyola nti omugenzi, yalina ebizimba ku nnabaana n’amasavu mu mubiri n’agamba nti bino nabyo biyinza okuvaako omuntu okufa.\nYagambye nti ku mubiri kungulu yalina ebinnubule ku mugongo, mu ffeesi, emikono n’amagulu.\nLooya wa Ssebuufu, Caleb Alaka bwe yamubuuzizza lwaki mu basawo bonna ye yaweebwa omulimu guno ate ng’akolera Masaka, Dr. Mutumba yagambye nti engeri gy’asomesa yali akebera omulambo nga bw’asomesa n’abayizi naye ng’abayizi tebateeka mukono ku lipooti ye okukakasa nti baaliwo.\nAlaka yaggyeyo obujulizi bwa lipooti endala ze yakola, kkooti ze yasazaamu omuli ey’omusibe eyali amanyiddwa nga Wamala eyeetugira mu kaduukulu kyokka n’awandiika birala n’ey’omuwala Agnes Akello eyalina ensimbu gye yakola nga agamba nti omuwala yattibwa oluvannyuma lw’okukubwa abaali bamusobyako.\nDr. Mutumba yagambye nti ezimu ku lipooti zino tazijjukira okuggyako nga basoose kuzireeta ne yejjukanya.\nOmujulizi omulala yabadde Ronald Mugabi, eyali akulira poliisi ya CPS mu kiseera ekyo eyategeezezza Omulamuzi Ssenoga nti bwe yagenda ku Pine talina n’omu ku bawawaabirwa gwe yalaba.\nMugabi yagambye nti bwe yatuuka ku Pine yasangawo abantu bangi nga abamu bagamba nti omugenzi abadde abba emmotoka n’azitunda e Congo naye teyafaayo ku bigambo by’abantu n’aggyawo Katushabe.\nAlaka yamubuuzizza obanga mu bavunaanibwa alina gwe yalabako ku Pine Mugabi n’agamba nti ku Pine yamalawo eddakiika mbale era talina n’omu gwajjukira kulabawo okuggyako abantu abaali abangi.\nMu musango guno Ssebuufu avunaanibwa ne bakanyama be 6 okutta omugenzi Katushabe nga kino baakikola nga bamukuba bwe baali bamubonereza okugaana okumalayo ebbanja lya bukadde 9 lye yasigaza ku mmotoka gye baamuguza.\nDonna Betty Katushabe


Bukedde Online - Poliisi ekutte abakazi abafumbo 3 mu kikolwa\nMzee alaajanye: 'Sibadde mubbi waalulango naakayiga'\nLibya egumizza Uganda ku kkampuni ya UTL\nOMUTAMBUZE omu ye yasoose okulaba emmotoka eyabadde yeenyeenya nga bwe yeesuukunda obutasalako. Yayimiridde era wano banne abalala we baamwegattiddeko okuzuula ekyabadde mu mmotoka.\nMu kaseera katono mmotoka ya Paatulo yabadde amaze okutuuka, era abaserikale baayanguye okwetooloola emmotoka eno, kyokka ng’abagirimu balabika tebakyafa ku biri ku nsi! Omu ku baserikale yakonkonye ku mmotoka era n’abakubamu ttooci.\nRichard Ssebaggala 42, omusajja eyalya emmere n’agikkuta, eyabadde obute, yapapye okubuuka ku mukazi omufumbo, Hajara Natongo 23, gwe yabadde aganzise ku mazzi g’obuveera aga kkampuni ya ‘Pure Oceans Drinking water’ ge yabadde atambuza.\nEra okubakwata baabadde mabega mu mmotoka eringa eya kamunye gye baggyamu emitto gy’emabega.\nMmotoka ya kkampuni mwe baabakwatidde eri nnamba UAN 860D.\nSsebaggala ne Nantongo abaasoose okwebwalabwala nga poliisi yaakabakonkona, oluvannyuma baakaze amaaso ne baagala okwekaliza ku baserikale nga bwe bababuuza omusango gwe bazzizza kubanga baabadde mu mmotoka munda ate nga n’obudde bwazibye dda era tebalina muntu gwe beesittazza.\nNantongo omutuuze w’e Mutundwe Kabaawo Zooni, mukyala mufumbo era takola abeera waka kulabirira baana ne bba. Ssebaggala mutuuze mu Zooni ya Central e Kabowa.\nMu mmotoka mwe baabadde, Poliisi yasanzeemu obupiira obukozeseddwa nga buli ku mazzi g’obuveera ge baakozesezza ng’omufaliso.\nEkikwekweto kino ekyakoleddwa Poliisi y’e Kabowa ku Ssande ekiro, tekyakomye ku ba Ssebaggala, wabula kyeyongeddeyo mu bitundu by’e Kabowa, Kitebi ne Wankulukuku era ne kikwata n’abalala omwabadde:\nAbalala abaasangiddwa mu kikolwa 1 Bernard Tugume 32, yasangiddwa e Kitebi mu mmotoka ye pick up nnamba UAN 261S ng’asinda omukwano ne Hanifer Mutesi 20. Mutesi mutuuze mu Zooni ya Ssuuna e Kabowa.\nTugume naye mutuuze w’e Kabowa nga yagambye nti ddereeva wa kitongole ekimu.\n2 Robert Mulindwa 35, yasangiddwa e Wankulukuku okumpi ne kkampuni ya Ssembule mu mmotoka ye UAS 642S mwe yabadde ne Sharon Nanfuka 22, ng’ono naye mufumbo.\nNanfuka mutuuze w’e Nyanama, akola mu supamaketi eyitibwa USAFI e Lubaga, ate Mulindwa mutuuze wa Church Zooni e Kabowa era muzimbi.\nBano bonna baasangiddwa bukunya nga bali mu kikolwa, era poliisi yabatuuseeko ng’ekitambo ky’omukwano kikyabatembye nga tebamanyi na kumanya nti bazindiddwa okutuuka lwe baakubiddwaamu ttooci ne bamanya nti giwunye, ne batandika okwambala.\nAbasajja abaakwatiddwa mu kikwekweto kino\nAbakazi balaajanye okuba abafumbo\nMu kukwatibwa abakazi abaasoose okwekaza, bwe baalabye poliisi ebalemeddeko baalaajanye ne basaba babaleke badde awaka nti kubanga bafumbo, era omu Hajara Nantongo yakaabye n’ategeeza nga bw’ayagala ennyo bba n’abaana baabwe nti wabula atuuse okubafiirwa ssinga bba amanya nti yakwatiddwa mu bwenzi.\n“Omusajja wange gwe njagala n’abaana hhenda okubafiirwa mu bintu ebitaliimu, munsonyiwe siriddira nsobi eno,” Mutesi bwe yalaajanye.\nAte ye Nanfuka bwe yabuuziddwa ekyamutuuseeko okusinda omukwano n’omusiguze ku kkubo, yategeezezza nti bba amwagala naye amulabako olunaku lumu lwokka mu wiiki ky’ava yeeyiiyaako ebbali.\nYe bba wa Mutesi ataategeerekese mannya nga mugoba wa bodaboda e Kitebi, bino olwamugudde mu matu n’ajja ku poliisi n’alagira mukyala we obutadda waka anoonye gy’agenda n’obwenzi bwe.\nOkufaananako ne Ssebaggala, abakwate bonna bakira basooka kuwaanyisiganya bisongovu ne poliisi nga bwe bagibuuza ebabuulire etteeka lye bamenye okwesanyusa ate mu bidduka byabwe.\nBaalwanyisizza poliisi naye poliisi n’ebasinza amaanyi era bonna ne batwalibwa ku poliisi e Kitebi n’emmotoka zaabwe ne baggalirwa.\nAtwala poliisi y’e Kitebi, Abdu Hamidu Kabojja yagambye nti abakwate bagguddwaako omusango gw’okusasamaza abantu ku fayiro SD: 47/18/02/2017 kubanga baabadde mu kikolwa eky’omukwano era eky’ensonyi ku kkubo nga buli muntu ayitawo ayimirira okwetegereza ekigenda mu maaso.\nOno yawabudde abaagalana okwewa ekitiibwa baleme kukola nsobi ng’eno kubanga loogi eza ssente entono gyeziri okusinga okweswaza.\nEra yawabudde abafumbo bulijjo okubeera abeesigwa baleme kuswala eri abaami oba abakyala n’abaana baabwe. bavumiridde ekikolwa kino.\nAbantu baakungaanidde ku poliisi e Kabowa okwerabira ku baseegu bano era bangi baavumiridde ekikolwa ky’abantu bano be bagamba nti si banaku okumalira ensonga z’omukwnao gwabwe ku kkubo ng’enkoko.\nNe bategeeza nti kya butaliimu nsa naddala ku bafumbo okwenda ate ne bakikolera ku kkubo mu lujjudde kye baagambye nti kiweebudde ennono y’obuntubulamu mu ggwanga, ne basaba poliisi ebakangavvule babeere ekyokulabirako eri abalala.\nPoliisi etandise okukwata abeegugunze ku lw'e Kamuli


Gula Bitcoin mu Ggana| Paxful\nTunda Bitcoin mbagirawo mu Ggana\nBw`oba onoonya kifo kyesigika okukyusizaamu Ghanaian Cedi (GHS) zo mu BTC, ozze mu kifo ekituufu. Ng`akamu ku butale bwa muntu-ku-muntu obwa Bitcoin akakulembera mu nsi yonna, Paxful ekusobozesa okugula BTC mbagirawo era n`ogikozesa nga bw`olabye—oba kusuubula oba kusindika ssente ku mutimbagano oba kusasulira airtime, wonna w`oli. Tewetaaga kutawaana na bisale byeyongeramu mu kuggyayo sente ng`oyita mu bitongole by`ensimbi bi kaasangwawo.\nOsobola okugula BTC mu ngeri yo ng`okozesa ezimu ku ngeri z`okusasula eziri eyo mu bikumi ku kibanja kyaffe. Ate nga weesiga omuyungiro gwaffe ogw`ebyokerinda omusuffu, osobola okuwummuza ebirowoozo ng`okimanyi nti ofuna ddiiru ezikyasinze obunyuvu okuva mu batunzi abakyasinze okwesigika. Zuula ekikyasinze okukukolera era webbikemu.\nEkisinga obulungi kiri nti kyangu nnyo okutandika— ggulawo akaawunti, ofune waleti ya Bitcoin ey`obwereere, osuubulirewo!\nEbivuganyo ebisinga ebya Cedi ya Ghana ku Ggana\nOmuwendo Tandikirwako —Singayo\nOmuwendo gwa Buli Bitcoin\nOsobola okugula ekitundu kyonna\nLabise ddakiika 19 ago Okusasula mu Mpeke ku Vodafone — Fast Release Ever\ntemuli bantu balala tewali kuteeseganya\n81.00-99.00 GHS 81.00 GHS $0.99 Gula 173,004.01 GHS Gula Gula\nLabise saawa 21 ago Momo\n81.00-200.00 GHS 81.00 GHS $0.83 Gula 204,738.47 GHS Gula Gula\nLabise ddakiika 2 ago MTN Mobile Money — Instant release\n100.00-20,000.00 GHS 100.00 GHS $0.83 Gula 204,738.47 GHS Gula Gula\nLabise saawa 21 ago MTN Mobile Money — All Networks\n81.00-130.00 GHS 81.00 GHS $0.83 Gula 204,738.47 GHS Gula Gula\nLabise ddakiika 4 ago MTN Mobile Money — Cool and very reliable\n1,000.00-4,000.00 GHS 1,000.00 GHS $0.83 Gula 204,738.47 GHS Gula Gula\nLabise ddakiika 4 ago Okusasula mu Mpeke ku Vodafone — Cool and very reliable\n150.00-4,000.00 GHS 150.00 GHS $0.83 Gula 204,738.47 GHS Gula Gula\nLabise ddakiika 2 ago Momo — Fast release\nLabise ddakiika 22 ago MTN Mobile Money — TRUSTED\n81.00-13,000.00 GHS 81.00 GHS $0.83 Gula 204,738.47 GHS Gula Gula\nLabise ddakiika 1 ago Okusasula mu Mpeke ku Vodafone — Say hi\n81.00-100.00 GHS 81.00 GHS $0.83 Gula 204,738.47 GHS Gula Gula\nLabise ddakiika 6 ago Okusasula mu Mpeke ku Vodafone\n80.00-5,000.00 GHS 80.00 GHS $0.83 Gula 204,738.47 GHS Gula Gula\nLabise ddakiika 19 ago PayPal — Instant release\ntemuli bantu balala emikwano ne famire\n1,000.00-1,995.00 GHS 1,000.00 GHS $0.83 Gula 204,738.47 GHS Gula Gula\nLabise ddakiika 2 ago Okusasula mu Mpeke ku Vodafone — Instant release\nLabise saawa 21 ago Airtel Money\n81.00-200.00 GHS 81.00 GHS $0.83 Gula 206,444.63 GHS Gula Gula\nLabise saawa 5 ago MTN Mobile Money — Fair trader\nemikwano ne famire\n81.00-9,255.00 GHS 81.00 GHS $0.83 Gula 206,444.63 GHS Gula Gula\nLabise saawa 7 ago Airtel Money — Fast\ntewali kukakasibwa kwetaagisa\n81.00-400.00 GHS 81.00 GHS $0.82 Gula 208,150.78 GHS Gula Gula\nLabise saawa 9 ago Airtel Money — Trusted vendor ever\ntewali alisiiti yeetaagisa\n81.00-2,862.00 GHS 81.00 GHS $0.81 Gula 210,197.86 GHS Gula Gula\nLabise saawa 13 ago MTN Mobile Money\nensasula z`oku mutimbagano\n81.00-1,766.00 GHS 81.00 GHS $0.80 Gula 213,269.24 GHS Gula Gula\nLabise ddakiika 1 ago MTN Mobile Money — NO ELEVY FAST RELEASE\ntewali alisiiti yeetaagisa temuli bantu balala\n81.00-2,500.00 GHS 81.00 GHS $0.80 Gula 213,269.24 GHS Gula Gula\nLabise ddakiika 1 ago Okusasula mu Mpeke ku Vodafone — NO ELEVY FAST RELEASE\n81.00-1,000.00 GHS 81.00 GHS $0.80 Gula 213,269.24 GHS Gula Gula\nLabise saawa 6 ago Okuyisa mu Bbanka — ACCESS BANK GHANA\nalisiiti yeetaagibwa temuli bantu balala obusuubuzi Obuluŋŋamiziddwa\n206.00 GHS 206.00 GHS $0.80 Gula 213,269.24 GHS Gula Gula\nEngeri z`okusasula ezikyasinze ku Ggana\nOkuyisa mu Bbanka\nPaxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Okuyisa mu Bbanka leero.\nGula Bitcoin ne Okuyisa mu Bbanka\nPaxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne MTN Mobile Money leero.\nGula Bitcoin ne MTN Mobile Money\nPaxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Airtel Money leero.\nGula Bitcoin ne Airtel Money\nPaxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne PayPal leero.\nGula Bitcoin ne PayPal\nOkusasula mu Mpeke ku Vodafone\nPaxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Okusasula mu Mpeke ku Vodafone leero.\nGula Bitcoin ne Okusasula mu Mpeke ku Vodafone\nPaxful ekifuula kyangu era ekyesigika okugula n`okufuna ssente z`oku mutimbagano. Zuula ekivuganyo ekisinga obulungi wammanga era ogule ssente z`oku mutimbagano ne Momo leero.\nGula Bitcoin ne Momo\nPaxful kye ki?\nPaxful katale ka Bitcoin aka Muntu ku Muntu akayunga abaguzi n`abatunzi. Londako bulonzi engeri gy`oyagala okusasula era owandiikemu omuwendo gwa Bitcoins gwe weetaaga.\nObutume bwaffe kwe kuwa abakozi ekibanja ekyangu, eky`obwenkanya ate ekyesigika kwe basuubulira ne baganyulwa mu ntuuyo zaabwe. Ebiseera ebisinga obuzibu bwaffe obunene bwetooloolera ku ssente, okuzifuna n`okuzitambuza. Twewaddeyo okusumulula amaanyi g`abantu nga tuzimba ekibanja ky`okusasulira ebikozesebwa ekya muntu ku muntu mu nsi yonna eky`ebiseera eby`omu maaso. Paxful ye PayPal + Uber era ye Wall Street y`abantu.\nNsobola okutunda Bitcoin ku Paxful?\nYambako abantu abalala muGgana okufuna Bitcoin era osobola okufuna amagoba MANGI okutuusiza ddala ku 60% ku buli butunzi. Tandika okutunda ne akaawunti ya bbanka yo kati, laba okuluŋŋamya kwaffe okw`obwereere. Paxful efuna abaguzi ba Bitcoin abasukka mu 1000 okuva muGgana buli lunaku.\nGgulawo akaawunti otandike okutunda\nFuna Ennyingiza Etatuuyanya\nOlina abantu bangi b`omanyi abaagala okugula Bitcoin muGgana? Ng`okozesa Kiyosiki ya Bitcoin ne pulogulaamu y`Abanywanyi ofuna ebitundu 2% ku buli busuubuzi ennaku zonna ng`ogabana bugabanyi linki. Tandika kati.\nGula Bitcoin kati ng`okozesa engeri y`okusasula gy`oyagala Gula Bitcoin kati


Bukedde Online - Nneekolera ebigimusa ne nfuna amagoba agawera\nNneekolera ebigimusa ne nfuna amagoba agawera\nGav't ekole ku bisoomooza abalimi n'abalun...\nOkuvuganya oweereza amannya go oba omulimi n'omulunzi gw'omanyi ku kitundu kyo ku 8338, Email, omulimiasinga@newvision.co.ug. Wandiika amannya g'omulimi, ekyalo kw'abeera, disitulikiti n'ennamba y'essimu. Leero Paddy Nsobya akuleetedde Edward Kisubika alima entangawuzi n'okulunda n'afuna ssente.\nEMISOMO gya Bukedde egy'obulimi n'obulunzi giyambye abalimi mu Kyaggwe okuva ku ddaala erimu okudda ku ddala. Abaali bafuna obusente obutono, kati bamanyi obukodyo bw'okukozesa ebibeetoolodde okukendeeza ku nsaasaanya ate yo ennyingiza ne yeeyongera.\nEdward Kisubika akolera ku yiika mukaaga n'ekitundu. Omwaka akolako 80,000,000/- n'omusobyo mu kulima emmwaanyi, Vanilla, , ebitooke, kasooli entangawuuzi n'okulunda embizzi.\nYanyumirizza Bukedde engeri gy'ateekateekamu ennimiro ye, n'okugirabirira n'afunamu mwaka ku mwaka. "Emisomo saagitwala wala oluvannyuma lwa bakadde bange ensimbi okubaggwaako kale natandika mangu okuyiiya ensi. Kyokka emyaka mingi mbadde mulimi naye nga sifunamu olw'obutamanya nnima ya mulembe kale amakungula nga tegambeerera malungi, ate oluusi nga n'ettaka liggwaamu obugimu nga simanyi kya kukola.\nNtandika okulima entangawuuzi Lwali lumu ne nkyalako e Mawokota ewa mukwano gwange omulimi w' entangawuuzi eyampa ekirowoozo ky'okuzirima olw'okuba zaali zibala ate nga si nzibu okulabirira. Nalima akasiri ka kitundu kya yiika era nafuna omukisa ne ndabikirako mu lupapula lwa Bukedde nga ndi mu kasiri kange ako.\nAbantu bangi abandaba baatandika okujja ewange nga bansaba okubayigiriza okulima entangawuuzi, okubaguza entangawuuzi n'ensigo, ate era mwajjiramu n'abalala abansaba okubayigiriza okulima ebintu ebirala nga ebitooke, ne kasooli. Nawalirizibwa okutandika okusomanga buli katabo ka Bukedde akafuluma ku Mmande okulaba engeri abalimi abalala gye balimamu n'okujjumbira pulogulaamu z'obulimi ku tivvi.\nWano we nayigira amagezi mangi agannyambye okutumbula omutindo kwe nnimira ate nange okuyigiriza abalala abajja entakera okulaba bwe nnima. Nkolera ku yiika mukaaga n'ekitundu. Nnima n'entangawuuzi era mba sinnakungula zikuze nga namaze dda okusimba ento. Yiika y'entangawuuzi ngikungulamu wakati w'ensawo 80-100.\nKkiro ennaku zino eri ku 5,000/-. Ensawo eya kkiro 100 egula 500,000/-. Muno nfunamu 40,000,000/-. Nnima emmwaanyi yiika bbiri, ebitooke ebikolo 800, Vanilla ebikolo 300, kasooli yiika emu n'ekitundu, n'entangawuuzi yiika emu buli sizoni. Kuno ngattako okulunda ebisolo ente n'embizzi. Ente nnunda bbiri enkazi ate ehhanda era omulimu gwazo kumpa mata ga famire yange, obusa n'omusulo mwenkola ebigimusa bya nakavundira bye nkozesa. Ekiyitibwa nnakavundira nkirina mu bungi era sijula kuba buli kirime nkiwa nga bwe kyetaaga n'okufikka ne wafikkawo, era ensimbi nnyingi ze nandibadde nteeka ku kugula ebigimusa ebizungu nzifissa\n.Nakavundira bigimusa birungi tebirina kabi konna ke bikola ku ttaka ne bwoba otaddemu bingi ekitali ku bizungu. Emmwaanyi: Muno nkungulamu ensawo 25- 30 buli mwaka.\nEnnaku zino bbeeyi esseeko wansi kkiro ya kibooko eri ku 2,000/-. Ku bbeeyi eno mba nfunamu 5,000,000/-. Ebitooke: Buli kikolo ntemako enkota bbiri era olusuku lwonna ntemamu enkota ezisoba mu 1,600 omwaka. Enkota ngisuubuza wakati wa10,000/- ne 15,000/-. Bwemba ntundidde ku10,000/-, omwaka olusuku lumpa obukadde 16,000,000/-. Vanilla: Nnina vanilla ebikolo 300.\nVanira nga yabaze ekikolo kimu kisobola okuvaako kkiro 5 naye namusimba mpolampola kale omu mukulu bulungi ate omulala mutoototo wadde ng'abala. Ono buli mwaka nkungulako kkiro 100.\nEnnaku zino buli kkiro tugisuubuza ku 200,000/-. Ono nfunamu 20,000,000/-. Kasooli: Nnima kasooli yiika emu n'ekitundu buli sizoni era nsobola okukungulamu ensawo 30 n'omusobyo omukongole sizoni bweba eramye bulungi.\nNabaliriramu nga bwe ntunda kasooli obusooli sifunamu kinene kwe kusalawo okumukubangamu emmere y'embizzi era mu nkola eno nfuniramu ddala amagoba kuba nkozesa ssente akakadde nga kamu n'ekitundu okulima yiika ya kasooli emu n'ekitundu n'okumukubamu emmere y'embizzi n'enziwa.\nOKULUNDA EMBIZZI Nnina embizzi ssatu ezizaala era obwana bwonna mbulunda okutuuka ku myezi mukaaga ne ntunda za nnyama ku 400,000/- buli emu. Buli mwaka ntunda embizzi 30-40.\nMuno nfunamu obukadde obusoba mu 12. Bw'oba otunze kasooli oba oli mu 3,000,000/- ate nga bbeeyi otundidde ku 1,000/- ekintu ekizibu ddala kuba bbeeyi ya kasooli ebiseera ebisinga eba ya 500/-.\nAyagala okukola ensimbi mu kasooli mmuwa amagezi alunde mbizzi azimuliise ajja kukola amagoba n'obwana bwago kasita afuna ezizaala. Entegeka y'ennimiro yange Ebirime okuli ebitooke, emmwaanyi ne vanilla mbirimira wamu ku bugazi bwa yiika ssatu, okwo kwe kuli ebikolo by'ebitooke 800, emmwaanyi, ne vanilla ebikolo 300. Olw'okuba biri wamu, amabanga g'ebitooke nakola manene ffuuti 12 x12 okusobola okussaamu emmwaanyi ne vanilla.\nBw'oba osimbye ekirime kimu kyokka ku bino, okugeza ebitooke okozesa ffuuti 10x10 n'ofuna ebikolo nga 425. Entangawuuzi ne kasooli ebyo mbirima byokka nga mbyawudde kuba obwetaavu bwabyo bwa njawulo.\nKu nsalosalo kwensimba ebisagazi by'ente ebiziriisa omwaka ne guggwako. Okutangira okukulugguka kw'ettaka: Mu nimiro nateekamu emiti egireeta ebisiikirize n'okukwata kibuyaga n'enkuba ey'amaanyi. Nagiwa amabanga ga ffuuti 40x40. Mu nnimiro muno era natemamu ensalosalo ezikwata ettaka nga mukoka akulukuta kyokka nfuba n'okubikka okulaba nga mukoka tatwala ttaka.\nOkugimusa: Ku vanilla, emmwaanyi n'ebitooke nkozesa nnakavundira. Ono mmukola mu busa n'omusulo ebiva mu nte n'embizzi. Ente okusinga guno gwe mulimu ogwazinguza oluvannyuma lw'okusomesebwa nti omulimi atalunda kiba kizibu okufissa. Ng'ogyeeko okugimusa, omusulo gw'ebisolo gutta ebiwuka ebimu ebyonoona ebirime. Ngutabulamu evvu ne kaamulali. Omusulo n'obusa nsooka kubikuumira ennaku 20-30 nendyoka mbitwala mu nnimiro. Buli kikolo kya kitooke nteekako liita ssatu ez'omusulo.\nObusa ku buli kitooke nkozesa akagaali kamu (wheel barrow). Buli luvannyuma lwa myezi munaana nyongeramu. Ku luno ntemamu obusalosalo obusa n'enteeka omwo era emirandira gy'emmwaanyi, ebitooke ne vanilla gibusanga omwo. Kino kikuuma ennimiro yange ng'empeereza ekiseera kyonna.\nAba kozi okuva lwe nayiga ennima ey'omulembe, emirimu gyange gyagaziwa era kati nnina okussaako abakozi okunkwatizaako naddala mu biseera by'okusiga, okukoola n'okukungula kasooli, entangawuuzi, n'okutundula vanira.\nAte olusuku engeri gye lubeera olubikke ate nga mulimu emmwaanyi, ne vanira, omuddo ogubeeramu ngwesobolera era nze n'omukyala ogwo tugukuulamu ne guggwamu. Abakozi bange omwaka mbasaasaanyaako obukadde obuli wakati wa 10 ne 15. Akatale: ekigambo kye sijula ke katale.\nBuli kyenima kiriko akatale. Obuzibu bwokka obuliwo bwebwo obwa bulijjo obwa bbeeyi okulinnya nga bwekka. Ebisoomooza Ekyeya kye kisinga okutukosa. Nneetaaga obukadde nkaaga okuzimba ekidiba ky'amazzi n'okuwangako ebyuma eby'omulembe ebigakuba okugatwala mu nnimiro.\nEkirala entangawuuzi nkyatunda mbisi, naye njagala okulaba nga tufuna obuyambi tuzimbe ekyuma ekyongerako omutindo tufunemu ssente eziwera. Bwe twongerako omutindo kkiro tuba tusobola okugitunda wakati wa 10,000/- ne 20,000/- era nakatale akali ewala nga e Congo ne Southern Sudan tuba tusobola okuziweerezaayo nga tezivunze nga embisi zivunda amangu.\nTwatondawo ekibiina ky'abalimi b'entangawuuzi mu Nsanja n'ekigendererwa kino era nsaba Pulezidenti Museveni atuyambeko ku nsonga eno tufune ekyuma emirimu emirala mingi gijja okutondebwawo ate ne ssente okweyongera okujja mu kitundu kino\nEntambula mu Kampala ekalubye\nAba takisi basattira olwa bbaasi za KCCA\nBbaasi za Pioneer ezaggyibwa mu bitundu zigenda kuzzibbwawo


Bukedde Online - Ekibadde ku mikolo gy'Ameefuga ag'emyaka 57 e Sironko\nEkibadde ku mikolo gy'Ameefuga ag'emyaka 57 e Sironko\nEyeeyita Yesu akwatiddwa: Abatuuze bewuunyizza...\nPoliisi ekedde kusalako maka ga Bobi Wine...\nPULEZIDENTI Museveni agambye nti abantu ba Africa bonna bafaanagana newankubadde balina ebika bingi ebibagatta, kyokka buli omu aliko akalandira akamuyunga ku mulala.\nMuseveni yeebazizza Pulezidenti wa Zimbabwe Emmerson Mnangagwa olw’okusituka n’ajja mu Uganda okulambula ku booluganda lwe abali wano mu ‘Great lakes region’ ne Uganda weesangibwa.\n“Ku lwange ne Bannayuganda bonna nkutikka obubaka obututuusize eri ffamire ya Muzeeyi Robert Mugabe n’abantu ba Zimbabwe” Museveni bwe yatumye mukulu munne, n’ategeeza nti Mugabe yakola omulimu munene okununula Zimbabwe nga kisaana okumujjukira kubanga abafuzi b’amatwale baamusibako mu kkomera n’amalayo emyaka 10.\nOlwamaze okwogera ebyo asaba abaabadde ku mukolo bayimirire era basiriikirire okumala eddakiika nnamba okujjukira Mugabe.\nMugabe yafuga Zimbabwe okumala emyaka 37 wabula Mnangagwa eyali omumyuka we ng’ali n’amagye baamuwamba mu November wa 2017.\nMugabe yafi iridde Singapore ku ntandikwa ya September.\nMuseveni olwamalirizza okwogera n’ayambaza Mnangagwa omudaali era naye n’agukkiriza ku lulwe ne ku lwa bannansi ba Zimbabwe ng’agamba nti kano kabonero akongera okwoleka n’okunyweza enkolagana ennungi Uganda gy’erina ne Zimbabwe.\nBino byonna byabadde ku mikolo gy’okukuza ameefuga ga Uganda aga 57 mu disitulikiti y’e Sironko.\nPulezidenti bwe yabadde atandika okwogera yategeezezza nti Mnangagwa yajja mu Uganda mu 1966 bwe yali adduka ku bazungu agende e China okutendekebwa mu by’ekijaasi ekintu ekiraga nti enkolagana ya Uganda ne Zimbabwe evudde wala. Yamuyise ajje abuuze ku bantu n’okubawa ebigambo ebiwabula.


Bukedde Online - Poliisi eyiiyidde Mao ne banne langi\nPoliisi eyiiyidde Mao ne banne langi\nEmbaga yâ€™Embaata ecamudde abadigize\nBesigye ateeredwako obukwakkulizo okudda\nNga tebannakwatibwa, bannabyabufuzi bano okubadde: Mao, Olara Otunu, Kibirige Mayanja, Samuel Lubega Walter, Salaam Musumba (FDC) ne Eddie Yawe baasoose kukungâ€™aanira ku kizimbe kya Uganda House we baasimbudde boolekera ekibangirizi kya Ssemateeka kyokka poliisi eyabadde eduumirwa RPC wa Kampala S\nNga tebannakwatibwa, bannabyabufuzi bano okubadde: Mao, Olara Otunu, Kibirige Mayanja, Samuel Lubega Walter, Salaam Musumba (FDC) ne Eddie Yawe baasoose kukungâ€™aanira ku kizimbe kya Uganda House we baasimbudde boolekera ekibangirizi kya Ssemateeka kyokka poliisi eyabadde eduumirwa RPC wa Kampala South Metropolitan, Moses Kafeero, DPC wa CPS Norman Musinga ne babatangira okutambuza ebigere okutuukawo.\nKyokka baabadde bajeemedde ebiragiro bya poliisi nga batuuse ku kirabo kyâ€™emmere ekya Steers awali edduuka lya Bata Bata ku Kampala Road ekimotoka kya poliisi we kyatuukidde ne kyekiika mu kkubo olwo ne kitandika okubafuuyira amazzi agalimu langi ya pinki bonna ne bajjonjobala.\nAmaanyi gâ€™amazzi gano yaleetedde Lubega okutalantuka agwe kyokka munnabyabufuzi munne bwe baabadde bambadde essuuti nâ€™amukwata nâ€™amunyweza obutagwa.\nAmazzi gawanuddeyo obupande bwâ€™amadduuka obusibibwa nâ€™enjegere nga ne bodaboda ezaabadde zisimbiddwa ku mbalaza zaagudde.\nAmaanyi gâ€™amazzi gaayasizza nâ€™endabirwamu za kiriniki eyitibwa KIMS esangibwa ku kizimbe kino okuli Steers.\nWabula Mao yalabiriza abapoliisi ne yeemulula nâ€™akkirira ku kkubo eriyitira mu mbiriizi zâ€™ekizimbe kya UCB erigguka ku Ntebe Road nâ€™ayolekera Constitution Square we baabadde bateeseteese okukuba olukungâ€™aana.\nNga tannatuukayo, poliisi naye yamufuuyidde amazzi gano aga pinki nga mu maaso gâ€™ekizimbe kya Posta.\nKyokka oluvannyuma Mao yakwatiddwa ne Kibirige Mayanja nga batuuse ku kibangirizi kya Ssemateeka ne batwalibwa ku poliisi yâ€™e Kira Road ne bakola sitetimenti.\nAbantu abaabadde batandise okukungâ€™aana baagumbulukuse embeera nâ€™edda mu tteeko.\nBannabyabufuzi bano, basooka kusaba poliisi bakube olukungâ€™aana mu kifo nga bawakanya emiwendo gyâ€™amafuta nâ€™ebintu ebikozesebwa mu mbeera eya bulijjo egyekanamye ne bagaanibwa.\nNga bamaze okukubibwa amazzi agabalagala, Lubega ne Olara Otunu bakubye olukungâ€™aana ku Uganda House nga bawakanya okulayizibwa kwa Pulezidenti Museveni. Baaatiisizza nga bwe batagenda kussa mukka nga balaba eggwanga liwaba.\nAba DP nga tebannatandika kutambula, baasoose kutongoza kaweefube wâ€™okukunga abantu bavumirire embeera yâ€™emiwendo gyâ€™ebintu erinnye ekisusse nâ€™okuvumirira poliisi engeri gyâ€™ekolamu emirimu gyayo. Baakubisizza nâ€™emijoozi ne sitiika okuli ebivumirira gavumenti.\nBaasabye poliisi nâ€™amaggye bive ku nguudo kuba ebiseera eggwanga bye lirimu si bya lutalo.Mu kisenyi bayodde 23\nAte mu Kisenyi poliisi yazinduukirizza ekibinja kyâ€™abavubuka abagambibwa nti baabadde bakunga abantu okulemesa okulayiza kwa pulezidenti Museveni ku Lwokuna nga bakungaanyizza nâ€™ebyuma ebyâ€™okukusimisa enguudo okutaataganya enteekateeka yâ€™omukolo.\nAbavubuka 23 baayooleddwa mu zooni ya Lubiri Triangle mu Kisenyi era poliisi okubakwata baasangangiddwa nga bakungaanya ebyuma ebyâ€™okukozesa nga kino bakikola bwe bayimba ennyimba eziwera nga Museveni bwâ€™ataggya kulayira.\nAmyuka Ssentebe wa L.C I mu kitundu kino, Ssekirembo Nsibambi ye yatemezza ku poliisi oluvannyuma lwâ€™ekibinja kino ekyavudde mu bitundu bya Kisenyi ebyâ€™enjawulo okussa abatuuze be ku bunkenke ekyabatiisizza ennyo.\nSiraji Bakaleke akulira poliisi ya Kampalamukadde eyakulembedde ekikwekweto kino yagambye nti baakunoonyereza ku kibinja kyâ€™abasajja bano nâ€™ebigendererwa byabwe.\nTokaka mukazi bya kigwo nga tayagala\nEgy'e Wampeewo gikamudde abayizi


Bukedde Online - Bannayuganda bafunye omukisa okuzannyirako mu Kisaawe kya Liverpool\nBannayuganda bafunye omukisa okuzannyirako mu Kisaawe kya Liverpool\nUncle money akukkulumidde Gavumenti ne FUFA\nVilla ekomyewo leero mu nsiike ne Simba\nMuwanga sabiiti pulezidenti wa USPA ku kkono ng'akwasibwa omujoozi gwa ttiimu ya Liverpool ku ddyo Herman Kasekende akulira emirimu mu Bank ya Standard chatered.\nAbawagizi b’omupiira naddala aba Liverpool baakufuna omukisa okugenda mu kisaawe kya Anifield okuvuganyaamu mu mpaka ezimanyiddwa nga ‘Standard Chartered Cup 2016’ ezaakazibwako erya Road To Anifield.\nEmpaka zino zeetabwamu amatiimu kuva mu nsi yonna mu mawanga agalimu empeereza ya Bank eno wabula nga ku mulundi guno amawanga gonna gaweereddwa omukisa okugenda okuvuganyizaako mu kisaawe kya Anifield.\nZino za bazannyi bataano ku bataano wabula nga ku mulundi guno z'ongeddwamu ekirungo omuwanguzi mu buli ggwanga bw’anaagenda mu Liverpool.\nOmwaka oguwedde waasokawo empaka za East Africa nga zaawangulwa ttiimu ya Roofings kyokka eya Posta Kenya n’ewangula oluvuganya lwa East Africa era nga ye yokka eyagenda mu Liverpool.\nEmpaka zino zitongozeddwa nga ttiimu 40 ze zigenda okuvuganyiza e Namboole nga May 7 okunoonya omuwanguzi ng’okwewandiisa kwa 1,500,000/=. Ttiimu za Corpotate League, ba kasitoma ne bannamawulire ze zigenda okuvuganya mu mpaka ez’abazannyi bataano ku bataano. Baakulaba n’omupiira gwa Liverpool FC ne Watford kw’olwo e Namboole\nCranes erinnyisizza ggiya mu kutendekebwa\nTiimu y'eggewanga eya Cricket egenze Buwarabu kutendekebwa\n"Abavubuka mwewale okukopperera abagagga"\nAbaasomerako e Kasawo SS basimbye emiti


Mayiga atonedde gavumenti ya NRM obukadde 200, wadde Mengo tekyasobola kusasula mabanja « BugandaWatch\nBuganda, Headlines, News, People, Sports, Uganda\naid, baganda, buganda, charles, corruption, debt, financial, kabaka, kasubi, katikkiro, laundering, mayiga, mengo, money, news, nrm, Uganda\nNga 24 November 2017, Katikkiro wa Buganda, Mw. Charles Peter Mayiga yazeemu nate okujja ssente mu ggwanika lya Buganda nazigabira gavumenti ya Uganda. Yazitonedde ekitongole ky’eby’obulamu ekiyitibwa Central Public Health Laboratory. Mengo ne gavumenti ya NRM bagambye nti ssente baziguzeemu obuuma obukozesebwa mu kukebera obulwadde bwa sickle cells, obubalilirwamu UGX 210 million (US$63,000). Zaava mu misinde gy’okukuza amazaalibwa ga Kabaka Mutebi aga 2017.\nNga 14 November 2017, BugandaWatch yategeza abasomi baayo nti omulimu gw’okumaliriza amasiro ga Bassekabaka gwaali gwesibye lwa Mengo kulemwa kusasula misaala gya bazimbi (Ssoma: Okuzimba amasiro ga Bassekabaka e Kasubi gwesibye buto, Mengo egamba nti tewali ssente).\nGuno ssi gwe mulundi ogusoose Mayiga okuwa gavumenti ya Uganda obuyambi bwa ssente obutakuza emitwe. Nga 10 July 2017, Mayiga yawaayo UGX 110 million (US$32,000) eri ekitongole kino ekya Central Public Health Laboratory. Ne kw’olwo, ssente ezatonebwa zaava mu misinde gy’okukuza amazaalibwa ga Kabaka aga 2017 (Ssoma: Katikkiro Mayiga donates financial aid to Museveni’s NRM government).\nBugandaWatch yakafuna amabaluwa 7 okuva eri Abaganda ebatali bamativu na ngeri Mengo gyegufudde omuze okuwa gavumenti ya NRM obuyambi bwa ssente. Ekyokulabirako ye baluwa ya Mw. Paulo Sewamala, eyagambye nti yali munna Nkobazambogo e Makerere University. Sewamala yawandiise nti, “Kyewunyisa Mengo okutonera gavumenti ya NRM ensimbi kyokka nga buli mwaka egamba nti tesobodde kutuukiriza emirimu gya Kabaka bulungi kubanga gavumenti ya NRM yagaana okusasula ensimbi Buganda zegibanja, kati eziri eyo mu buwumbi.”\nSewamala yayongeddeko nti Buganda etubidde mu bizibu ebingi olw’ebula ly’ensimbi. Yanokoddeyo okumaliriza amasiro n’okutereeza obukulembeze n’emirimu gya Muteesa I Royal University ng’ebyokulabirako. Namaliriza nga agamba nti, “Olwensonga eyo, sitegeera lwaki Katikkiro addira obusente obutono obuli mu ggwanika lya Buganda nabuwa abantu ba ministry ya NRM eya health, bakakensa mu kubulankanya ssente.”\nEmu ku mabaluwa yalaze okwengera nti ekya Mayiga okuyingiza ennyo ebitongole bya gavumenti ya NRM mu mirimu gy’eggwanika lya Buganda, kiyinza okuleeta obuli bw’enguuzi obw’omutindo ogwa wagulu ennyo, oba oly’awo n’ebyokunyumuguza ssente (money laundering), mu mirimu gya Ssaabasajja.\nNga 25 November 2017, minister wa gavumenti ya NRM akola ku mawanga agebweeru, Mw. Sam Kuteesa, yawawabirwa emisango gy’okulya enguzi n’okwooza ensimbi ku mutindo ogwa wagulu. Mu gimu ku misango gino gavumenti ya USA emulumiriza okulya enguzi ya US$500,000 (UGX 1.7 billion) bweyali akiikirira Africa mu kifo kya UN General Assembly President. Kuteesa akoze ebyafaayo kubanga, kasokanga United Nations etondebwaawo, ye muntu eyakasooka okuvunaniibwa nti yakozesa ekifo kye nga UN General Assembly President okusabiriza enguzi.


Aboobuduuka obutunda eddala bagobeddwa mu kibuga: 'Mudde mu byalo'\nBANNANNYINI maduuka amatono agatunda eddagala (drug shops) beekubidde enduulu mu palamenti nga baagala eyimirize ekiragiro ky’ekitongole ekivunaanyizibwa mu ggwanga ekya ‘National Drug Authority’ ekibagoba mu bibuga bagende mu byalo.\nBeemulugunya ne ku kiragiro ekibagaana okukolera bizinensi zaabwe mu bitundu ebiraraanye amadduuka amanene agatunda eddagala ezzungu (pharmacies).\nOkwemulugunya baakututte wa sipiika Rebecca Kadaga. Kino kiddiridde omuwandiisi wa NDA Donna Kusemererwa okuwandiika ebbaluwa ng’alagira ab’obuduuka obutono obutunda eddagala obutakolera bizinensi zaabwe mu bbanga litasussa kiromita emu n’ekitundu okuva ku maduuka g’eddagala amanene.\nEra n’agamba nti okutandika ne January 2019 ab’obuduuka obutono tebagenda kukkirizibwa kukolera mu bibuga balina kudda mu byalo.\nSsentebe w’ekibiina ekigatta ab’obuduuka obutono obutunda eddagala ekya ’National Drug Shops Advocacy Initiative’ Dennis Ssenyonjo yagambye nti okugobaganyizibwa kuno kukontana ne konsityusoni era kukosa ab’obuduuka obutono abawera 9,000 abali ku mirimu.\nKonsityusoni egamba nti buli muntu alina eddembe okuba n’ebyobugagwa bwe wamu n’okukola omulimu gwe yasomerera. Era ng’ekiragiro kikontana n’ebiruubirirwa bya NDA ebigamba nti abantu balina okufuna eddagala ku bbeeyi ensaamusaamu.\nUganda erimu amaduuka g’eddagala amanene 1700 ng’ate disitulikiti 60 mu Uganda teziriimu maduuka gano. Era okuwera ab’obuduuka obutono kugenda kuleka obulamu bw’abantu mu matigga bangi era kyakukosa ebyenfuna by’eggwanga.\nObuduuka obutono 11,000 obuli mu ggwanga buleetera Uganda ensimbi obuwumbi 90.\nEra baagala minisitule y’ebyobulamu ne NDA okusazaamu ekiragiro kino.\nSipiika yasuubizza okukikolako nga Palamenti tennagenda mu luwummula mu October 2018.


Bukedde Online - Abakulembeze mukubirize abantu okwetangira mukenenya -Dr. Atwine\nAbakulembeze mukubirize abantu okwetangira mukenenya -Dr. Atwine\nDr. Diana Atwine omuwandiisi ow’enkalakkalira mu Minisitule.\nDr. Diana Atwine omuwandiisi ow'enkalakkalira mu minisitule y'ebyobulamu akubirizza abakulembeze mu Buganda okubeera abasaale nga bakunga wamu n'okubiriza abantu okugenda okwekebeza mukenenya abasangiddwaamu obulwadde okugenda batandike eddagala.\nAtwine bino abyogeredde mu musomo ku Imperial Resort Beach Hotel e Ntebe ogwategekeddwa ekitongole ky'obulamu mu Buganda nga kiyambibwako Minisitule y'ebyobulamu mu ggwanga.\nOmusomo gwetabiddwaamu abakulira ebika mu Buganda, Bakattikiro b'ebika, abakulira ebyobulamu ku masaza ga Buganda wamu n'abakulira abavubuka mu Masazza ga Buganda.\nAtwine asabye abakulembeze ddala wano mu Buganda okukozesa eddoboozi lyonna lye balina balikozese nga bakunga abantu ku mukenenya.\nAgambye nti wadde Gavumenti egezezaako okugula ebikozesebwa naye wano mu Buganda mukenenya akyalemeddewo kwe kusalawo beeyambise ne ku bakulembeze mu Buganda kubanga abantu abasinga okukwatibwa mukenenya bali mu Buganda.\nYe Dr. Fiona Kalinda, ssentebe w'akakiiko k'ebyobulamu mu Masaza ga Bugada era nga ye yakuliddemu eteekateeka eno ategeezezza nti omusomo guno gwe gumu kw'ejjo egikulembeddemu okujaguza amazaalibwa ga Kabaka agagenda okubeerawo nga April 13 ,2021 agatambulidde ku mulamwa ogugamba nti "Abavubuka babeere basaale mu kulwanyisa mukenenya" .\nKalinda agambye nti bategese n'ekyoto ekigenda okubeera ku buli ggombolola era nga bagenda kukozesa ekyoto ekyo okwogera okubuulira abavubuka ku mukenenya, ekyoto kya Lwamukaaga luno nga April 10, 2021.\nOmuyimbi bodaboda emutomedde n'emwasa omutwe ng'ava mu kampeyini\nAgambibwa okufera omuserikale akwatiddwa\nAb'e Mulago bakoze bulungibwansi


Bukedde Online - Shiekh Ssonko gwe baalaalika okutta bamuttidde omwana!\nSsente z'embaga zaamubuze ne yeewamba\nSHIEKH Najib Ssonko, omu ku bamaseeka abaali ku lukalala lw’abakulembeze b’Abasiraamu abaalaliikibwa okuttibwa, bamuttidde omwana we omulenzi omukulu ddala mu ntiisa!\nSheikh Ssonko mu kusaalira mutabani we Hakim eyatiddwa.\nHakim Ssonko 26, yakubiddwa ekitiiyo ku mitwe e Kasubi Nabulagala ku Lwomukaaga, n’afa nga yakatuusibwa mu ddwaaliro e Mmengo.\nYattiddwa omu ku bavubuka abaabadde bagogola omwala nga basibye akaguwa mu kkubo okusolooza ssente ez’ekimpatiira ku bantu bakira abayitawo.\nMutabani wa Ssonko olwatuseewo, abalenzi ne bamusaba 500/- oba ssi ekyo naye akwate enkumbi abeegatteko kyokka n’abategeeza nti talinaawo ssente n’obudde obw’okugogola omwala tabulina kubanga yabaddeko ensonga enkulu z’aliko.\nWabula abalenzi baamwezinzeeko ne wabaawo akanyoolegano okukkakkana ng’omuvubuka Ronald Katwere akutte ekitiiyo n’akikuba Hakim ku mutwe n’aggwa ku ttaka n’azirika, Katwere n’amalamu omusolo.\nOmu ku baabaddewo kyokka nga yasabye amannya ge obutayatuukirizibwa yannyonnyodde nti Katwere yakedde n’abavubuka abalala n’asiba ekkubo nga beefudde abagogola omwala era ng’eno bwe basolooza ssente era nti eyo ebadde nkola yaabwe.\nOlwo zaabadde mu ssaawa nga 4:00 ez’oku makya, Hakim kwe kusanga Katwere ne banne.\nBwe yamukubye teyavuddemu wadde omusaayi wabula ng’ali bubi abazirakisa ne bamuyoolayoola okumutwala ku kiriniki okumpi wabula embeera bwe yeeyongedde okuba obubi ne bamwogerauyo Mmengo ku ssaawa 10:00 ez’olweggulo n’atabukira ddala n’afa nga baakamutuusaayo Wadde ng’emisana lyonna Katwere yabaddewo ku kyalo, olwategedde nti Hakim akutuse n’adduka ku kyalo ne nnyina era we twatuukidde awaka waabwe ku Luzzi Zone nga waggale, baliraanwa baabwe ne bantegeeza nti badduse ku kyalo.\nOmwogezi wa poliisi mu Kampala n’emiriraano, Luke Owoyesigyire yategeeza nti Poliisi yatandikiddewo omuyiggo gw’okukwata Katwere.\nYasabye aba famire ya Ssonko n’abatuuze babe bakkakkamu kuba poliisi ekola kyonna ekisoboka okulaba nga Katwere bamukwata.\nAbooluganda lwa Ssonko baggye omulambo gwa Hakim mu ddwaaliro ne bagutwala mu maka ga kitaawe e Nabulagala abantu gye baakuhhaanidde.\nKyokka poliisi okuva e Lugala yatuuse omulambo n’egubaggyako wakati mu kuwanyisiganya ebisongovu n’abenganda ne gutwalibwa mu ddwaaliro e Mulago okwongera okwekebejjebwa.\nAba famire baabadde bagamba nti tewali kyetaagisa kunonyereza kubanga eyasse omwana bamumanyi nga poliisi gw’erina okunoonya.\nOmulambo gwaggyiddwa e Mulago ku ssaawa nga zigenda mu 1:00 ey’akawungeezi ne guzzibwa mu maka ga kitaawe e Nabulagala gye gwasuze okutuusa ku Ssande lwe gwatwaliddwa ku muzikiti gwa Masigid Dar Talim Al Islam Kampala Lubaga okugusaalira.\nOkusaalirwa kwakulembeddwaamu Imaam w’omuzikiti guno, Sheikh Sudik Ndawula nga kwetabiddwaako n’amyuka Supreme Mufti, Sheikh Muhamood Kibaate.\nKibaate yasaasidde Sheikh Ssonko olw’okufiirwa omwana omukulu bwatyo mu bukambwe kyokka n’amutendereza olw’obugumiikiriza bwe yalaze oluvannyuma lw’okufuna amawulire g’okutemulwa kw’omwana we.\nShiekh Kibaate yategeezezza nti we yatuukidde ku Ssonko, ng’eyasoose okutuukawo, abantu ababadde baagala okulumba amaka ga nnyina wa Katwere yakoze kyonna ekisoboka okubakkakkanya nti tewali kye yabadde akifunamu.\nYakubiriza Abasiraamu okufubanga bulijjo okukuuma obugumiikiriza naddala mu biseera by’okugezesebwa.\nYategeezezza nti ekiseera kyalimu kyakugezesebwa naye ensonga nti azikwasiza aboobuyinza.\nYe ssentebe wa LC2 owa Nakulabye, Musa Zimbe, yavumiridde abavubuka abakozesa ebiragalala naddala enjaga.\nYagambye ni okuggyako ng’omuntu alina by’akozesesa tosobola kukuba muntu n’omutta lwa 500!\nOmubuulizi akutte mukazi we mu bwenzi n'omusomesa wa katikisimu


Kolose 4 BYO - Abakkolosaayi 4 LCB | Biblica América Latina\nKolose 4 BYO - Abakkolosaayi 4 LCB\n1Mmwe bakama b’abaddu, mubenga benkanya eri abaddu bammwe nga mumanyi nti nammwe mulina Mukama wammwe mu ggulu. 2 Munyiikirirenga mu kusaba, nga temuddirira, wabula nga mwebazanga 3 nga mwenna awamu mutusabira Katonda atuggulirewo oluggi okubuulira Enjiri, n’okutegeeza ekyama kya Kristo, kye nasibirwa. 4 Ndyoke njolesenga ekyama ekyo nga bwe kiŋŋwanidde okukyogerako. 5 Abo abatannakkiriza mutambulenga nabo n’amagezi, nga mukozesa bulungi ebiseera bye mulina. 6 Enjogera yammwe ebeerenga ya kisa, era ng’enoga omunnyo, mulyoke mumanye eky’okwanukulanga buli muntu yenna.\n7 Tukiko owooluganda omwagalwa era omuweereza omwesigwa era muddu munnaffe mu Mukama waffe alibategeeza ebinfaako byonna. 8 Kyenva mmutuma gye muli mulyoke mumanye ebitufaako, era abazzeemu n’amaanyi, 9 awamu ne Onesimo owooluganda omwagalwa era omwesigwa, omu ku b’ewammwe; balibategeeza byonna ebifa eno.\n10 Alisutaluuko, musibe munnange, ne Makko omujjwa wa Balunabba, gwe baabagambako nti bw’aliba ng’aze gye muli mumusembezanga, babatumidde; 11 ne Yesu ayitibwa Yusito abalamusizza. Abo be Bayudaaya, bakozi bannange bokka mu bwakabaka bwa Katonda, abaanzizaamu amaanyi. 12 Epafula ow’ewammwe, omuddu wa Kristo Yesu, afuba bulijjo ku lwammwe okubasabira, mulyoke muyimirirenga nga munywedde mu kukkiriza era nga mutegeereranga ddala mu byonna Katonda by’ayagala, abalamusizza. 13 Kubanga mmuweera obujulirwa, nga bw’afuba ennyo ku lwammwe, n’ab’omu Lawodikiya, n’ab’omu Kiyerapoli. 14 Lukka, omusawo omwagalwa ne Dema, babalamusizza. 15 Mulamuse abooluganda ab’omu Lawodikiya, ne Nunfa, n’ekkanisa ekuŋŋaanira mu nnyumba ye.\n16 Ebbaluwa eno bw’emalanga okusomebwa mu mmwe, mulabe nti esomerwa n’ab’ekkanisa y’omu Lawodikiya, era nammwe musome ebbaluwa eriva e Lawodikiya.\n17 Era mugambe Alukipo nti, “Ssaayo omwoyo ku kuweereza kwe waweebwa mu Mukama waffe, okutuukirize.”


Baibuli y'Oluganda - ENDAGAANO ENKADDE - Yeremiya 52\nYeremiya - Essuula 52\nZeddekiya yali yaakamaze emyaka amakumi abiri mu gumu bwe yalya obwakabaka; n'afugira emyaka kkumi na gumu mu Yerusaalemi: ne nnyina erinnya lye yali Kamutali muwala wa Yeremiya ow'e Libuna.\n2 N'akolanga ebyo ebyali mu maaso ga Mukama ebibi, nga byonna bwe byali Yekoyakimu bye yali akoze.\n4 Awo olwatuuka mu mwaka ogw'omwenda ogw'okufuga kwe mu mwezi ogw'ekkumi ku lunaku olw'omwezi olw'ekkumi Nebukadduleeza kabaka w'e Babulooni n'ajja, ye n'eggye lye lyonna, okutabaala Yerusaalemi n'asiisira okukyolekera; ne bakizimbako ebigo enjuyi zonna.\n7 Awo ne bawagula ekituli mu kibuga, abasajja bonna abalwanyi ne badduka ne bafuluma mu kibuga ekiro mu kkubo ery'omulyango wakati mu babbugwe ababiri, ogwaliraana olusuku lwa kabaka; (era Abakaludaaya baali bazingizizza ekibuga) enjuyi zonna ne bayita mu kkubo erya Alaba.\n8 Naye eggye ery'Abakaludaaya ne bagoberera kabaka Zeddekiya ne bamuyisiriza mu nsenyi ez'e Yeriko; eggye lyonna ne lisaasaana okumuvaako.\n11 Zeddekiya n'amugyamu amaaso; kabaka w'e Baulooni n'amusiba mu masamba n'amutwala e Babulooni, n'amuteeka mu kkomera okutuusa ku lunaku kwe yafiira.\n12 Awo mu mwezi ogw'okutaano ku lunaku olw’ekkumi olw'omwezi, gwe mwaka ogw'ekkumi n'omwenda ogwa kabaka Nebukadduleeza kabaka w'e Babulooni, Nebuzaladaani omukulu w'abambowa, eyayimiriranga mu maaso ga kabaka w’e Babulooni, n'ajja mu Yerusaalemi:\n13 n'ayokya ennyumba ya Mukama n'ennyumba ya kabaka; n'enyumba zonna ez'omu Yeusaalemi, buli nnyumba ennene yagyokya omuliro.\n15 Awo Nebuzaladaani omukulu w'abambowa n'atwala nga basibe ku abo abasinga obwavu ku bantu n'ekitundu ekifisseewo ku bantu ekyali kisigadde mu kibuga n'abo abaali basenguse, abaasenga kabaka w’e Babulooni, n'ekitundu ekyali kisigaddewo eky'abakopi.\n16 Naye Nebuzaladaani omukulu w'abambowa n'aleka ku abo abasinga obwavu mu nsi okulongoosanga emizabbibu n'okulimanga.\n17 N'empagi ez'ebikomo ezaali mu nnyumba ya Mukama n'entebe n'ennyanja ey'ekikomo ebyali mu nnyumba ya Mukama Abakaludaaya ne babimenyaamenya, ne batwala e Babulooni ebikomo byabyo byonna.\n22 Era yaliko omutwe ogw'ekikomo; n'omutwe gumu obuwanvu bwagwo emikono etaano, omutwe nga guliko ebitimba n'amakomamawanga enjuyi zonna, byonna bya bikomo: n'empagi ey'okubiri nayo yaliko ebifaanana ebyo n'amakomamawanga.


Bukedde Online - Eddwaaliro ly'abakazi n'abaana bokka ligguddwaawo mu butongole\nLwaki embuto ze nfuna zivaamu?\nAbasawo kati ebibuuzo ebisaba emirimu babi...\nEDDWAALIRO ly’abakyala n’abaana eriri ku mutindo gw’Ensi Yonna era nga lisuubirwa okukendeeza ku bizibu ebivaako abakyala okufiira mu ssanya lizimbiddwa e Mulago.\nEddwaaliro ly’abakyala n’abaana nga bwe lifaanana.\nEnock Kusasira, omwogezi w’eddwaaliro ly’e Mulago yagambye nti eddwaaliro lino lituumiddwa Mulago Specialised Hospital Maternal & Neonatal Centre nga liggulibwawo leero ( ku Lwokusatu) mu butongole.\nEddwaaliro lirina ebitanda 450 nga kkampuni ya The Arab Contractors Uganda Ltd ye yalizimbye era ligenda kukola ku nsonga z’abakyala n’abaana omuli n’ezeetaagisa obukugu wamu ne tekkinologiya ow’omulembe.\n“Mu ddwaaliro lino, tugenda kukola ku nsonga ezikwata ku kuzaala omuli okulongoosa abakyala, ababuliddwa ezzadde, abalina obuzibu bw’okutonnya, ebizimba mu lubuto ne kookolo wa nnabaana.\nAbaana abazaaliddwa nga tebannatuuka n’abazaaliddwa nga balina obuzibu ku bulamu bwabwe omuli abalina ebituli ku mutima n’ebirala byonna ebikwata ku baana omuli okulongoosebwa, okukuba ebifaananyi n’okubeekebejja byonna byakukolebwako”, Kusasira bwe yategeezezza.\nEddwaaliro lino ery’emyaliiro omusanvu, liriko lifuti ezitambuza abalwadde nga zisobola okutwala abantu 26 omulundi gumu era nga kwassiddwaako n’awasobola okuyita abaliko obulemu.\n“ Twagala okutuusa obuweereza bw’obujjanjabi obusinga okubeera obw’omulembe Bannayuganda bwe babadde banoonya obweru nga mu Buyindi era eddwaaliro kuliko awasobola okugwa ennyonyi ya Nnamunkanga ng’ereese omulwadde”, bwe yategeezezza.\nAni anaafuna obujjanjabi mu ddwaaliro lino? Kusasira yannyonnyodde nti eddwaaliro lino lya kukola ku bantu bokka abanaabanga basoose okukeberebwe mu malwaliro g’ebitundu byaabwe ne baweebwa amabaluwa nga gabasindika mu ddwaaliro lino oba abalina ssente nga basobola okwesasulira.\n“Gavumenti ng’eyita mu minisitule y’ebyobulamu yatandikawo enteekateeka y’okuzimba amalwaliro mu buli ggombolola okusembeza obuweereza mu bantu.\nTwagala abalwadde basookere mu malwaliro gano nga tebannaba kujja Mulago.\nMu ddwaaliro lino twagalamu abanyu bokka abeetaaga obujjanjabi obw’ekikugu ng’amalwaliro amalala gabalemeddwa oba ng’abasawo balabye nti beetaaga abalina obukugu obusinga ku bwabwe.\nKino kikoleddwa okwewala omujjuzo oguyinza okulemesa abeetaaga obujjanjabi bw’ekikugu okubufuna,” Kusasira bw’agamba.\nKusasira yagambye nti mu kiseera kino abasawo abagenda okukola mu ddwaaliro lino babadde mu kutendekebwa okw’enjawulo okulaba nga bafuna obukugu bw’okukozesa ebyuma ebyassiddwaamu Ebisenge eby’enjawulo Baataddemu ebisenge ebyenjawulo omuli, Presidential Suit ne V.I.P Suit.\nBino bisenge bya kikungu nga byefaanaanyiriza ennyumba entono ezimbiddwa nga ya mulembe.\nMulimu ekisenge ky’omulwadde omuli entebe (sofa) abagenyi be mwe batuukira okumulabako, eddiiro mwe basobola okumulindira singa abeera akyasumulukuka nga namwo mussiddwaamu entebe ez’omulembe, ekisenge ky’omujjanjabi, effumbiro, ekinaabiro ne ttivvi.\nBw’otuuka mu bisenge bino omanyirawo nti oli mu kifo kya njawulo olw’akawewo ak’enjawulo k’owulira.\nWaliwo ebisenge ebituumiddwa Golden suites nga bino mussibwamu ekitanda kimu ng’omulwadde abeera n’entebe y’omujjanjabi, kabada mw’assa ebintu bye n’ekinaabiro.\nWaliwo ebigendamu abakyala babiri nga baabawula n’entimbe ezitasobozesa omu okumanya omulala ky’akola.\nWaadi z’olukale zigenda kubeeramu ebitanda mukaaga nga byawulwa n’entimbe.\nBuli kitanda kijja kubeera n’ekifo we bassa omukka oguyamba omulwadde okussa (oxygen),waya ya yintaneeti okumanya ebikwata ku mulwadde, ettaala singa omulwadde abaako by’ayagala okukola nga yeetaaga ekitangaala n’ebirala.\nAwakolerwa omukka Waliwo ekisenge eky’enjawulo ekizimbiddwa awagenda okukolerwa omukka oguyamba abalwadde okussa.\nOmukka guno gugenda kuyisibwa mu mpiira ezaatambuziddwa mu ngeri ey’enjawulo okutuuka ku buli kitanda kya mulwadde nga tekyetaagisa kugunona nga bwe kiri mu bifo ebirala.\nEkifo kya bbanka Wateereddwaawo ekifo omugenda okukolera bbanka ez’enjawulo n’okussaamu ebyuma ebigaba ssente (ATM) ku myaliiro egyenjawulo okwanguyiza abalwadde,abeera baagala okufuna ssente.\nOmutembeeyi aloopye aba KCCA mu kitongole ky'eddembe ly'obuntu


Bukedde Online - Obulimba n’obwenzi bwantamya abasajja\nAbazigu balumbye amaka e Munyonyo ne babba\nObulimba n’obwenzi bwantamya abasajja\nBukodyo ki obunyumisa ekigwo?\nKapito gwe nakungaanya mu bulumi baze yamubba...\nAdded 6th June 2019\nYannimba nti dokita e Mulago, ne nkizuula nti teyali dokita yali abajja kkeesi z’abafu ku Bbiri.\nGUBA mukisa katonda nakuwa omubeezi omwesimbu! Nze Sophia Namuleme 21 mbeera Kawempe mu muluka gwa Makerere III mu Dobi Zooni.\nKirabika okufuna ebizibu by’omukwano eby’omuddiringanwa kyandika ekisiraani. Nange buli musajja gwe nfuna nensalawo okumufumbirwa bw’ataba mulimba aba\nWaliwo bwe ntuuka ne ngamba okwesonyiwa abasajja naye olw’okuba eby’omukwano okuggyako ng’olina ekizibu eky’amaanyi si byangu kwebyesonyiwa.\nNze obufumbo nabwesonyiwa kati nfuna bakagwirawo tebalumya mutwe n’ebw’obeera naye leero enkya n’omusanga n’omuwala tekikuzimbya mutima .\nMu 2016, John yankwana n’asaba obufumbo kubanga abakazi emitima gyaffe gimatira mangu nakkiriza n’antwala ewuwe e Kanyanya gye nafumba emyezi mukaaga ne mukwata n’omuwala nga basinda omukwano mu buliri bwaffe.\nOkumukwata nnali ngezeeko mu kyalo wabula samubuulira lwe nkomawo. Bwe nadda natuuka kiro ssaawa 2 era nasanga kyetinda. Kirabika sirina mukisa gwa kufumbirwa.\nMu 2017 nafuna omulala n’antuuma amaanya g’omukwano mangi okuli; bebbi, kkwiini n’amalala ne nkakasa nti anjagala byaddala nange ne nsumulula omukwano.\nOno namugwikirizza Bwaise n’omuwala ng’amukute mu kiwato batambula beeraga omukwano, nayimirira ne mbatunuulira n’ebakwata ekkubo eridda ku loogi ekirungi tebandaba. Naddayo awaka ne nkaaba nga mbuuza katonda kye namukola\nokumpa abasajja abenzi n’abalimba ate nga nkyali muwala muto.\nakawungeezi yakomawo ng’alowoozza sirina kye maanyi yangamba nti bebbi mpa ku mazzi naabeko leero emirimu ginkooyezza nnyo saamwanukula nakwatamu ngoye zange ne muviira.\nMu 2018 nafuna omulala ng’ali simaati nnyo yangamba nti dokita e Mulago olw’embeera gye yalimu nga ndaba musajja wa buvunaanyizibwa nakkiriza.\nBwe nadda awaka n’afukamira ku ne nneebaza Katonda okunzijukira n’ampa omusajja eyasoma ng’alina ne ssente. Nkizuula luvannyuma nti teyali dokita yali abajja kkeesi z’abafu ku bbiri.\nOno mu kusooka yannimba nti talina mukazi mpozzi yalina basatu kino kyankuba wala n’okutuusa kati nneewunya obwenzi n’obulimba bw’abasajja .\nOmusajja omwenzi ne bw’omulaga omukwano n’omukolera buli kimu okulaba nga tajjula afundikira afunyeyo abalala, mpozzi n’abawala abamu tebakyalina bwesigwa kuba omuwala omu ayinza okuba n’abasajja abasoba musanvu ng’akikola lwa byanfuna nafundikira ng’afunye obulwadde.\nBw’olaba omuntu nga yeetamwa ebyomukwano tomunenya abaako byayiseemu kuba nze byendabidde mu mukwano binkaabya amaziga.\nKy’ova olaba ng’abamu tebakyafumbirwa bakuba bibaluwa. nsaba abawala bannange\nobutapapira basajja kuba ekigendererwa kyabwe si mukwano gwa ddala wabula baba baagala kwetaasa kizibu .\nNnamwandu woomukozi wa Leediyo ayogedde ebikaabizza abantu amaziga\nOmusajja yanjooga ne mmwesonyiwa kyokka akyannondoola\nAbawala 98 banunuddwa ku babadde...\nABEEBYOKWERINDA banunudde abawala 98 ababadde bakukusibwa okutwalibwa mu nsi za bawalabu okukuba ekyeyo.